دەیڤد هیوم، فەیلەسوفی سەدەی 18می بەریتانیا دەڵێت، سیستەمی سیاسی باش ئەو سیستەمەیە کە لەسەر ئەو بنەمایە دروست بووبێت، بەرپرسانیان هەموو کەسانێکی بەدەسەڵات بێ پارە بن و بەدوای بەرژەوەندی خۆیانەوە بن. واتە سیستەمی سیاسی دەبێت بەجۆرێک داڕێژرێت کە تەنانەت ئەگەر تاوانکارترین کەسانیش دەسەڵاتی باڵایان هەبێت، نەتوانن زیانێکی زۆر لە بەرژەوەندیییە گشتیەکانی وڵات بدەن. پێکهاتە دروستەکان، ئەو بابەتەیە کە بۆتە هۆی ئەوەی ڕێژەی گەندەڵی لە سیستەمە كارگێڕی و ئابوورییەکانی وڵاتانی پێشکەوتوو و خاوەن دیموکراسی کەم بێت.\nلەم وڵاتانەدا ، هەم پێکهاتە ، دژە گەنده‌ڵییانە دروستکراوە هەم حزبە دەسەڵاتدارەکان و هەم ڕاگەیاندنی ئازادبوونی هەیە کە ڕێگرن لە دەرکەوتن و بڵاوبوونەوەی گەندەڵی. بەڵام ئێوە سەیری ئێران بکەن. باوەڕی حاکم لەسەر سیستەمی ئابووری و پێکهاتەی ئیداری ڕێک پێچەوانەی ئەمەیە. ئێمە باوەڕمان وایە دەتوانین کەسانی باوەڕدار و دڵسۆز لەنێو کەسانی خۆمانە دیاریبکەین، ئەوان لە پرسینەوە و ڕێگرییە جۆراوجۆرەکان تێیان بپەڕێنین و پاشان و بیخەینە لووتکەی هەرەمی بڕیاردانی ئیداری و ئابووری.\nباوەڕەکە وایە کە ئەم کەسانە ئەوەندە باش و دەستپاکن کەتەنانەت ئەگەر گەندەڵیش بوونی هەبێت. مەیلیان بۆ لای ناڕوات و لە هەموو حاڵەتێکدا بەرگریکار و پشتیوانی بەرژەوەندییە گشتیەکانی وڵاتن.\nبەپێچەوانەوە لەم پێکهاتە ئایدۆلۆژیستیەدا، دەوڵەت بڕیارگەلێک دەدات کە زەمینەی دروستکردنی ڕانت و گەندەڵیش فەراهەم دەکات، ئەنجامەکەشی دەبێتە ئەوەی کە دەیبینین.گەندەڵی ئیداری و ئابووری لەوڵاتدا دروست دەبێت و گەشەدەکات. کێشەی سەرەکی ئێمە ئەوەیە کە سیستەم و پێکهاتەکانمان بەگشتی پشتی بە کۆمەڵێک قازانج بەستووە و پاشان لە کرداردا دراوەتە دەستی خوا.ئەمە لە کاتێکدایە ئێمە بەدروستی داواكارین کە ئێمە سیستەمێکی خەڵکی یان وەک دەڵێن دیموکراسیمان هەیە.\nباوەڕی ئێمە وایە کە لە چوارچێوەی ئایدۆلۆژیایەکی تایبەت دەتوانین کەسانی باوەڕدار هەڵببژێرین و ئیشەکان بەخەیاڵی ئاسوودەوە بەوان بسپێرین.\nدادگاکانمان پڕە لە بەڕێوەبەرانی ئۆتۆمبێلسازی دەوڵەتی. ئەم بەڕێوەبەرانی ئۆتۆمبیلسازانە چۆن گەشتنە ئاستی لووتکە؟ مەگەر هەموو پرسینەوە تایبەتە باوەڕداری و سیاسیانەیان تێنەپەڕاندووە؟ مەگەر هەموویان مۆڵەتنامەیان نەبووە؟ هەمووان بەڕووکەش کەسانێکی بەڕێزو باوەڕدارن، بەڵام بۆچی وای لێهات؟\nئێمە پێویستمان بە پێکهاتەیەکی مۆدێرنی دژەگەندەڵییە.ئەم پێکهاتە چەند بەشی هەیە:\nئابووری ئازادی ڕکابەری، حزبگەلی ڕاستەقینە و سەربەخۆ، ئۆپۆزسیۆنی بەهێز و دواجار ڕاگەیاندندی سەربەخۆ و دوور لە فشاری دەسەڵاتی سیاسی.\nبەگشتی پێویستی سیستەمی سیاسی دیموکراتیک، هەمیشە بوونی ئۆپۆزسیۆنێکی بەهێز و هاوسەنگی خودی دەسەڵاتە. بەڵام ئۆپۆزسیۆنی ئێران لە کوێیە؟ ئێمە لە ئێران ئۆپۆزسیۆنێکی دروستکراو و وابەستە بەدەسەڵاتمان هەیە. لێرە چاودێرییەکان دروستکراو و ڕاستەقینە نییە. بۆیە بەئەنجام ناگات. ئێمە بچووککراوەیەکمان لەدیموکراسی ڕۆژئاوایی بەشێوەیەکی سیستەمی هەڵبژاردنی خەڵکی هێناوەتە ناو و وابیردەکەینەوە سیستەمێکی دیموکراسیمان هەیە.\nهەرچەندە ئەگەر بەویژدانەوە قسە بکەین ئێمە وەکو وڵاتە دیکتاتۆرەکانی دەوروبەرنین. هەندێک لە ئوسوڵە دیموکراتیکەکانی دەوڵەت پەیڕەو دەکەین.بەڵام دیموکراسی ناتەواو زیاتر هاوکارە بۆ گەندەڵی.\nپەیوەندی گەندەڵی و دیموکراسی چەند ڕوو و بوغڕەنجە(دژوار). ئەگەر دیموکراسی ناتەواو پەیڕەو بکرێت پێویستیەکانی دیموکراسی ڕاستەقینە پەیڕەو نەکرێت. ئەگەری گەندەڵی کردن زۆر زیاترە لەسیستەمی دیکتاتۆری، سیستەمی چینی کۆمۆنیستی سیستەمێکی تەواو موتەمەرکیز و دیکتاتۆریە. حزبی کۆمۆنیستی فەرمانڕەوایی چارەنووسی هەموو کۆمەڵگایە.لەوێ دیموکراسی نییە. بەڵام گەندەڵی کەمترە. یان نموونەیەکی دیکە کۆریای باشوورە.ئێمە سیستەمێکی تێکەڵمان دروست کردووە کە بەمانای ڕاستی وشە نە دیموکراسیە نە دیکتاتۆری.ئەنجامەکەشی ئەم گرفتارییەی ئێستایە.ئێمە هەم خراپییە دیموکراسیەکانمان هەیە و هەم خراپییەکانی دیکتاتۆری.بڕیار وانیە لاسایی چین بکەینەوە یان ببینە کۆریای باشوور.ئێمە دەبێت بەپێی کەلتووری خۆمان چارەیەک بدۆزینەوە.دەبێت سیستەمێکی دیموکراتی کاراتر و باشتر دروست بکەین.\nسیستەمێک کە لەسەر بنەمای ئایدۆلۆژی نەبێت و پێوەرەکەی شایستەبوون و پسپۆڕی بێت.ئێمە زانیاری وردمان لە پشتی پەردە نییە و شەفافیەتی تەواوەتیش بوونی نییە کەواتە ناتوانین بڵێین گەندەڵی تا کوێ پێشچووە و گەشتووتە کام ئاستی دەسەڵات.بەڵام هەرئەوەی کە ناکرێت ڕووبەڕووبوونەوەیەکی جدی بەرانبەر بە گەندەڵی بکرێت هۆکاری سەرەکی ئەوەیە کە هەشتپێی گەندەڵی ڕۆشتووتە ئاستە باڵاکانی دەسەڵات.ئەمە نەک وەکو هەواڵ بەڵکو وەکو شرۆڤە دەڵێم.هەرئەوەی کە ناکرێت ڕووبەڕووبوونەوەیەکی کارساز لەگەڵ گەندەڵی ئەنجام بدرێت. هۆکاری ئەوەیە کۆمەڵێک لە بەرپرسە باڵادەستەکان گیرۆدەی گەندەڵی بوون.\nگەندەڵی و دیموکراسی ناتەواو\nدەوڵەت بڕیارگەلێک دەدات زەمینەی دروستکردنی گەندەڵیش فەراهەم دەکات


دوو سەدەیە كورد ناوكی دەكەوێت |\nHome ڕاپۆرت دوو سەدەیە كورد ناوكی دەكەوێت\nنەخۆش باوەڕی پێیەتی و پزیشكیش دژیەتی\nهێشتا ناوككەوتن و ناوكهێنانەوە لە كۆمەڵگەی كوردەواریدا ماوە، ناوكگرەوەكانیش كاری خۆیان دەكەن و شارەزایانی ئەو بوارەش ئاماژە بەوە دەكەن لە ڕووی زانستییەوە هیچ بنەمایەك نییە بۆ ناوكگرتنەوە، دوو سەدەش دەبێت ناوككەوتن و چارەسەركردنی كلاسیكی بەردەوامە و تەندروستیی هەرێمیش قبووڵی ناكات.\nئەمری جان، كوڕێكی تەمەن ٢٨ ساڵە، باوەڕی بە ناوككەوتن نەبوو، بەڵام تووشی بێهێزی و کەمخۆراکی و هێڵنجدان هات و بۆ چارەسەر چووە لای ناوكگرەوەیەك و بە ״ئاژانس״ی وت: ״شناوەی وەرزشیی زۆرم كرد و هیلاك بووم، بۆیە تووشی حاڵەتی هێڵنج و دڵتێكەڵبوون بووم، نانیشم بۆ نەدەخورا، كەسوكارم وتیان ناوكت كەوتووە.״\nچوومە لای ناوكگرەوەیەك و لەوێ لەسەر پشت پاڵ كەوتم هەردوو دەستی خۆمی خستە ژێر سەرم، بە پەتێك دەستی ڕاستی پێوانە كردم، بە دەستی چەپم پەتەكەم خستە سەر ناوكم و سەرەكەی تریش بە دەستی ئەوەوە بوو، پاشان بە پێچەوانەوە بۆ دەستی ڕاستیش هەمان شتی كرد دواتر بۆی دەركەوت دەستێكم درێژترە لەوی دیكەیان و وتی ناوكت كەوتووە״، جان وای وت.\nبەو پێیە جیاوازیی نێوان دەستی ڕاست و چەپی ئەم هاووڵاتییە 5 سم بووە، بە وتەی جان: ״دەستە كورتترەكەی ڕاكێشا بۆ دواوە و دواتر لە ئاستی ناوكدا ئەو دەستە ڕادەكێشێت بۆ دواوە و ڕایدەتەكێنێت و پاش كەمێك هەستم بە چاكبوونەوە كرد״.\nعەلی كەریم ئەحمەد، تەمەنی ٦٩ ساڵە و ڕانكوجۆغەیەكی ڕەشباوی لەبەردایە و لە گەڕەكێكی میللیی سلێمانی و لە ماڵەكەی خۆیدا ناوك دەگرێتەوە بۆ ئەوانەی ناوكیان كەوتووە و سەردانی دەكەن.\nعەلی كەریم پیشەی ناوكگرتنەوەی لە باوانیەوە فێر بووە و بە ״ئاژانس״ی وت: ״مێژووی ئەم پیشەیە دەگەڕێتەوە بۆ ٢٠٠ ساڵ لەمەوبەر و لە باوک و باپیرمانەوە بۆمان ماوەتەوە، ناوككەوتنیش لە قورئانی پیرۆزدا لە سورەتی (الكهف)دا باس كراوە״.\n״٣٦٠ دەمار لە لەشی مرۆڤدا گرێ دراون بە ناوكەوە، ناوككەوتن بریتییە لە دەمارلادان لە یەكتر كە لە هیچ پشكنینێكی پزیشكیدا دەرناكەوێت، بۆیە پزیشكەكان باوەڕیان بە ناوككەوتن نییە״، عەلی وای وت.\nپزیشكەكان ناوككەوتن و چارەسەركردنی بەو شێوەیەی لە لای ناوكگرەوەكان دەكرێت ناسەلمێنن.\nدكتۆر پۆڵا فەرهاد حەسەن، پسپۆڕی نەشتەرگەریی گشتی بە ״ئاژانس״ی وت: ״لە ڕووی زانستییەوە ئەم حاڵەتە ناوبراوە بە (سپا) واتە سەرمابوونی دیواری سك یان گرژبوونی ماسولكەكانی سك، هەر كەسێك شتی قوورس هەڵبگیرێت یان هەندێك جوڵەی ناپێویست بكات، یاخود سەرمای زۆر تووشی گرژبوونی دەكات، بۆیە خەڵكی پێی دەڵێن ناوككەوتن״.\n״لە ڕووی پزیشكییەوە سۆنەر بۆ ئەو كەسە دەنووسین لەگەڵ پشكنینی دەست و چەند ناوچەیەكی تر گەر بێت و هیچ دەرنەكەوت ئەوە ئەو نەخۆشە دەستنیشان دەكەین بە سپا یان تەشەنووجی دیواری سك״، ئەو پزیشكە وا دەڵێت.\nنیشانەكانی سپا یان ناوككەوتن بریتین لە بێهێزی و ڕەنگزەردبوون و دڵتێكەهەڵهاتن و كەمخۆراكی و ئەم حاڵەتە بەسەر ژنانیشدا دێت و ژنی شارەزای ناوكگرەوەش بۆ چارەسەری ژنان هەیە.\nخاتوو ڕابیعەی تەمەن ٥٥ ساڵ، ٢٤ ساڵە ناوك دەگرێتەوە بۆ خەڵكی و زۆربەی كەسەكان دێن بۆ لای خانمان، بێبەرامبەر ئەو كارە لە ماڵی خۆیدا دەكات و بە ״ئاژانس״ی وت: ״بەبێ پارە چارەسەری ناوك دەكەین و بەوەدا دەزانین ناوك كەوتووە كە دەماری دەستی ڕاستی، واتە عەزەڵەی زۆر خێرا لێ دەدا یان هەر لێ نادات، ئەو كەسە قۆڵی ڕاستی دەگری چوار پەنجە لەسەر و قۆڵ نووشتانەوە تووند دەیگوشی، پاشان سەرە دەبەیەك دەخەیتە سەری تا سڕ دەبێ تا پازدە خولەك، دوای ئەوە باڵی ڕادەوەشێنی و بنباڵی سێ جار دەگری كە زۆر كەس بە پێكەنین خۆی ناگرێ و ناوكی دەگەڕێتەوە״، بەڵام چارەسەری زانستی لە لای د.پۆڵا ئەوەیە كە: ״هەندێك دەرمانی موسەكین بۆ خاوكردنەوەی ماسولكە بۆ نەخۆش دەنووسێت و گرژییەكەی پێ خاو دەكاتەوە و لە ڕووی زانستییەوە ئەمە بە نەخۆشی دانانرێت״.\nوەزارەتی تەندروستی ئەم كارە بە دوور لە زانست دەزانێت و بە ناتەندروست ناوی دەبات و هۆشداری بەو كەسانە دەدات كە ئەو كارە دەكەن.\nد. محەمەد قادر، وتەبێژی وەزارەتی تەندروستی بە ״ئاژانس״ی وت: ״هەر كارێك نازانستی بێت لیژنەكانی پشكنین و بەدواداچوون چاودێریی دەكەن و هەر كارێك لە ڕووی زانستی و یاساییەوە قبووڵ نەبێت، سزای یاسایی دەدرێن״.\n״ئەو كەسانەی ئەو كارە دەكەن زۆربەیان دووكانی گیادەرمانیان هەیە كە زۆرێكیان مۆڵەتیان نییە، هیچ كەسێكیش مۆڵەتی ناوكگرتنەوەی نییە، ئەو كەسانەشی بەبێ بەرامبەر ئەو كارە دەكەن، شوێنەكەیان پێ دادەخرێت و بەڵێننامەیان پێ پڕ دەكرێتەوە و پەڕاوی دادگای بۆ دەكرێتەوە بە پێی ئەو حاڵەتەی كەسەكەی تێیدایە سزا دەدرێت״، وتەبێژی وەزارەتی تەندروستی وای وت.\nچی لە ئینستاگرام بکەین؟


نۆیەم : سوجدە | ماڵپەڕی بەهەشت\nhome navigate_before فیقهی شەریعەت navigate_before نوێژ navigate_before چوارەم : چۆنێتى نوێژ (صفة الصلاة) navigate_before نۆیەم : سوجدە\nنۆیەم : سوجدە\nبەروار: 2021/08/09سەردارن: 133نوسەر: وەرگێڕانی : ستافی ماڵپەڕ\nیەكەم: حوكمی سوجدە\nسوجدە روكن و فەرزێكە لە روكن و فەرزەكانی نوێژ و ابن عبدالبر و نەوەوی و ابن حەزم وابن قدامە وابن تیمیە یەكدەنگی زانایانیان لەم بارەیەوە گێڕاوەتەوە.\nدووەم: ژمارەی سوجدەكانی هەر ركاتێك\nئەوەی واجبە لە سوجدەدا ئەوەیە كە هەریەك ركات و دوو سوجدەی هەیە و ابن حەزم و هەیتەمی و ڕەملی یەكدەنگیان لەسەر ئەمە باس كردووە.\nسێ یەم: ئەندامەكانی سوجدە\nواجبە سوجدە لەسەر حەوت ئەندام بەجێ بهێنرێت ئەوانیش بریتین لە: نێوچەوان لەگەڵ لووت , هەردوو دەست و هەردوو ئەژنۆ و هەردوو پێ وئەمەش مەزهەبی حەنبەلیەكان و (الاصح)ە لای شافعیەكان و وتەیەكی مالیكیەكانیشە و وتەی پەسەندكراوی ابن حەزم وابن باز و ابن عوسەیمینە.\nچوارەم: ئەوەی سوننەتە لە سوجدەدا\n1. چۆنێتی دابەزین بۆ سەر زەوی\nزانایان سەبارەت بە پێشخستنی دەستەكان یان ئەژنۆكان بۆ سەر زەوی لەكاتی دابەزین بۆ سوجدە راجیاوازن بۆ دوو بۆچوون:\nبۆچوونی یەكەم: سوننەت ئەوەیە كە ئەژنۆكان پێش بخرێن نەك دەستەكان بۆ سەر زەوی لەكاتی دابەزین بۆ سوجدە وئەمەش مەزهەبی زۆرینەیە: حەنەفیەكان وشافعیەكان وحەنبەلیەكان و وتەی پەسەندكراوی ابن المونزیر و ابن القیم وابن باز و ابن عوسەیمینە.\nبۆچوونی دووەم: سوننەت ئەوەیە كە دەستەكان پێش بخرێن نەوەك ئەژنۆكان بۆ دابەزین بۆ سوجدە وئەمەش مەزهەبی مالیكیەكان و ریوایەتێكە لە ئەحمەدە ووتەی ئەوزاعی و فەرموودەناسان وئەلبانیە.\n2. شێواز وچۆنێتی هەستان لە سوجدە بۆ وەستان\nزانایان لەسەر شێوازی هەستانەوە لە سوجدە بۆ بەپێوەوەستان راجیاوازن بۆ دوو بۆچوون:\nبۆچوونی یەكەم: سوننەت ئەوەیە كە دەستەكان بەرزبكرێنەوە پێش ئەژنۆكان لەكاتی هەستان لە سوجدە مەگەر لەحاڵەتێكدا نارەحەتی بۆ كەسەكە دروست بكات ئەوا بە توندكردنی دەستەكانی لەسەر زەوی هەڵدەسێتەوە وئەمەش مەزهەبی حەنەفیەكان و حەنبەلیەكان و واەی داودی زاهیری و وتەی پەسەندكراوی ابن القیم و ابن باز وابن عوسەیمینە.\nبۆچوونی دووەم: سوننەتە بە توندكردنی دەستەكانی لەسەر زەوی هەستێتەوە وئەمەش مەزهەبی مالیكیەكان وشافعیەكان و وتەی كۆمەڵێكە لە سەلەف و وتەی پەسەندكراوی ئەلبانیە.\n3. بڵاوكردنەوەی نێوانی هەردوو ڕان و ورگ بەرزكردنەوە لێیان لە كاتی سوجدەدا\nسوننەتە هەردوو رانەكان لەیەكتر دووربخرێنەوە و سكیش بەرزبكرێتەوە لەكاتی سوجدەدا و شەوكانی یەكدەنگی زانایانی لەسەر باس كردووە.\n4. شوێنی دانانی دەستەكان لەكاتی سوجدەدا\nسوننەتە دەستەكان لەئاستی شانەكان دابنرێن لە ئاستی گوێیەكان لەكاتی سوجدەدا , وە ئەمەش مەزهەبی مالیكیەكانە و وتەی پەسەندكراوی ابن قدامە وابن باز و ابن عوسەیمینە.\n5. بەرزكردنەوەی باسك وقۆڵەكان لە زەوی لەكاتی سوجدەدا\nسوننەتە باسك و قۆڵەكان لە زەوی بەرزبكرێنەوە لەكاتی سوجدەدا و مەكروهە هەردوو باسكەكان بخرێنە زەوی وئەمەش بەیەكدەنگی هەرچوار مەزهەبە فیقهیەكە.\n6. بەپەنجەكانی پێی ئاماژە بۆ كەعبە بكات (واتە ڕووی لە كەعبە بێـت)\nسوننەتە لەكاتی سوجدەدا پەنجەكانی پێی ڕوویان لە كەعبە بێت و ئەمەش بەیەكدەنگی هەرچوار مەزهەبە فیقهیەكە.\n7. ئەوەی لە سوجدەدا سوننەتە بووترێت لە زیكرەكان\nچەند شێوازێك لە زیكركردن هاتووە لە سوجدەدا لەوانە:\n- سبحان ربيَ الأعلى.\n- سبوح قدوس, رب الملائكة والروح.\n- سبحانك اللهم ربنا وبحمدك, اللهم اغفر لي.\n- لك سجدت, وبك آمنت, ولك أسلمت, سجد وجهي للذي خلقه وصوّره, وشقَّ سمعه و بصره, تبارك الله أحسن الخالقين.\n8. سوننەتێـی دوعاكردن لە سوجدەدا\nدوعاكردن لە سوجدەدا سوننەتە.\n9. لەو دوعایانەی كەلەسوننەتدا هاتوون بووترێن لە سوجدەدا\n- اللهم اغفرلي ذنبـي كله, دِقّه و جّله, وأوله وآخره, وعلانيته وسره.\n- اللهم اغفرلي ما أسررت و ما أعلنت.\n- اللهم اجعل في قلبي نورا, وفي سمعي نورا, وفي بصري نورا, وعن يميني نورا, وعن شمالي نورا, وأمامى نورا, وخلفي نورا, وفوقي نورا, وتحتى نورا, واجعل لي نورا.\n- اللهم أعوذ برضاك من سخطك, وبمعافاتك من عقوبتك, وأعوذ بك منك, لا أحصي ثناءً عليك, أنت كما أثنيت على نفسك.


شه‌فه‌ق له چه‌و مه‌ردم!!\nگۆڤار و سایته‌یل جیجیاى، خه‌ریكه هه‌واڵ و باس و ڕاپۆرت و باوه‌ته‌یل جیاجیا پیشكه‌ش ئه‌كاده وه‌رگره‌یل چ گووشته‌كنه‌یل ڕادیۆ بوون یا خوه‌نه‌واره‌یل سایت و گۆڤاره‌یل (فه‌یلى) و (گوڵ سوو)، وه‌لى سه‌رله ئیواره‌ى ڕووژ دوشه‌ممه 6 حوزه‌یران 2011 و وه‌بوونه‌ى ساڵیاد هه‌فت ساڵه‌ى دامه‌زرانن ده‌زگا و ڕادیۆ (شه‌فه‌ق)، ئاهه‌نگیگ ساز دریا وه‌ئاماده‌بوین شماره‌یگ بژارده له گووشته‌كنه‌یل و خوه‌نه‌واره‌یل شه‌فه‌ق، ئیمه‌یش له‌یرا حه‌زكردیمن ئه‌و ئه‌زیزه‌یله باریمنه زووان و بیلیمن هه‌ست و هویر و ڕاى خوه‌یان وه‌ك خوه‌ى باس بكه‌ن و ئیجاره ئیمه گووش له‌لیان بته‌كنیمن وئه‌وان قسه بكه‌ن، بیلا وه‌یه‌كه‌و بزانیمن چه‌ن ئه‌زیزیگ له‌وانه له‌ى باوه‌ته چه ئویشن:\nئه‌بوو عومه‌ر: خوه‌مان وه ئه‌ندامیگ له خێزان شه‌فه‌ق زانیمن.\nله سه‌ره‌تا گووشته‌كن ئه‌زیز و دێرین ڕادیۆ شه‌فه‌ق(حاجى فاروق) ك وه(ئه‌بو عومه‌ر) ناسریاس وه‌ى جووره وه‌سف هه‌ست و شعوور خوه‌ى كرد و وت:" شه‌فه‌ق خێزانیگ پاك و ئه‌زیز و دڵسووزن له هه‌مان وه‌خت". زیاتریش وت:"ئه‌گه‌ر شه‌فه‌ق نه‌ویاتا ئى هه‌مكه مه‌ردمه وه‌ده‌ور یه‌كه‌و وه‌ى جووره گرده‌و نه‌وین له كه‌س و كار و ئویشم كه‌س وكار چوینكه له‌وه دڵنیام ك هه‌ر یه‌كى له‌ى ئاماده بویه‌یله خوه‌ى وه ئه‌ندامیگ له خێزان شه‌فه‌قى ده‌یده قه‌ڵه‌م.\nئه‌بو عومه‌ر له‌باوه‌ت زووان كوردى وت:"من هه‌رچه‌نى ك له زووان كوردى نیه‌زانم، وه‌لى باوه‌ڕ بكه‌ن وه‌ختى گووش له رادیۆ شه‌فه‌ق ته‌كنم وه زووان كوردى فره خوه‌شحاڵ بووم و حه‌ز كه‌م هووكاره‌ى ئى زووان شرینه بووم تا بتویه‌نم وه‌لیا په‌یوه‌ندى بكه‌م".\nدویه‌ته‌گه‌ى عیراق: شه‌فه‌ق هیشته‌م شانازى وه كوردبوین خوه‌م بكه‌م!\n(ئقبال هاشم حه‌سه‌ن) ك وه (دویه‌ته‌گه‌ى عیراق) ناسیاس له هه‌مان باوه‌ت وت:"(شه‌فه‌ق) ئه‌را من گشت چشتیگه، و ئه‌وه‌یشه له‌لیدان نیه‌شارمه‌و ك من ئه‌وسا نه‌زانستیام وه زووان كوردى قسه بكه‌م ك زووان داڵگى خوه‌مه، نه‌ك هه‌ر ئه‌یه‌یش، به‌ڵكوو وه ڕیگه‌ى ڕادیۆ شه‌فه‌قه‌و من فره له قه‌وم و كه‌س وكاره‌ى خوه‌م ناسیم ك جاران هه‌ر ناویانیش نه‌ژنه‌فتویم، و وه‌ختى زانستم ئیمه كییمن و چه‌یمن، شانازى كردم وه ئنتمائم ئه‌را كورده‌یل فه‌یلى ك من یه‌كیگم له ڕووڵه‌یل ئه‌وان". دویه‌ته‌گه‌ى عیراق زیاتریش وت:" ئیسه‌یش وه‌سایه‌ى سه‌ر شه‌فه‌قه‌و من مه‌وهبه‌یگ خوه‌م ئكتشاف كردم و ئه‌وه بوى ده‌سكردمه نویسانن شعر و وه‌هه‌ردوگ زووان كوردى و عه‌ره‌بى شعر نویسم و هه‌ر له‌ى ڕادیۆوه نازناو سه‌فیر شعر موله‌مه‌ع بڕیا باڵام... ئه‌وه‌یشه مه‌نیه ئه‌رادان بویشم ك ڕادیۆ شه‌فه‌ق بۆشاییگ فره له ژیان و ده‌روینم پڕه‌و كردیه و بویه‌سه هاوه‌ڵ و هاوخه‌م وه‌خته‌یلم".\nئه‌بوموسته‌فا عگێلى:شه‌فه‌ق، وه‌شیوه‌یگ عه‌مه‌لى برایه‌تى كورد وعه‌ره‌ب نیشانماندا!\n(وادى جوبه‌ییر) ك وه (ئه‌بو موسته‌فا عگێلى) ناسیاس له‌بان ئه‌وه جه‌خت كرد ك:"شه‌فه‌ق ئه‌را ئیمه كلیل شادیه، و ده‌روازه‌یگه ئه‌را پاكه‌و كردن و ماڵین خه‌مه‌یل جه‌مه‌و بوى له ناو دڵ عیراقیه‌یل و تایبه‌تمه‌ندى خوه‌ى له‌یرا چه‌سپان ك درانه‌ى ئه‌را گشت پیكهاته‌یل ملله‌ت عیراق وازه و هه‌ركه‌سى تویه‌نید وه گشت ئازادییگه‌و گوزارش له ڕا و ئه‌راى چوین خوه‌ى بكا و منبه‌ریگه ئه‌را ڕا و ڕاى وه‌رانوه‌ر، بى ئه‌وه‌گ ته‌عه‌دا له هویچ لایه‌نیگ بكریه‌ید".\nعگێلى هه‌میش وت ك:"سه‌ربار ئه‌وه‌یشه، (شه‌فه‌ق) داڵگ خاوه‌ن به‌هره‌یله و هویچ دوچه‌وه‌كى ناكا له ناوبه‌ین ڕووڵه‌یلى، و گه‌وراترین ده‌رفه‌ت ده‌یده به‌رهه‌مه‌یل شعرى و ئه‌ده‌بى و هونه‌رى جایڵه‌یل خاوه‌ن به‌هره ئه‌را ئه‌وه‌گ تواناى خوه‌یان نیشان بیه‌ن".\nله ئاماژه‌یگ ئه‌را ڕیڕه‌و هاوسه‌نگ ده‌زگاى شه‌فه‌ق، عگێلى ئه‌وه‌یشه وت ك:"شه‌فه‌ق وه‌شیوه‌یگ عه‌مه‌لى برایه‌تى كورد و عه‌ره‌ب نیشانماندا و له‌یه‌ك نزیكمانه‌و كرد و خه‌م و مه‌ینه‌تى یه‌كترى زانستیمن و دویرى ماوه‌یل كوڵه‌و كرد له ناوبه‌ینمان".\nزیاتریش وت:"من هه‌میشه وه‌ل خوه‌مه‌و ئى وته ئویشمه‌و : تواستن نویریان خامووش بكه‌ن و تواستن یانه وجوود نه‌یاشتوون، وه‌لى خوه‌ر شه‌فه‌ق له ئاسۆ ده‌رچوى وه نویریگ نوو ، و بویه ڕى ڕشووشنكه‌ر گشت كه‌س ولایه‌نیگ".\nموحسن عگیلى:وه‌رج له شه‌فه‌ق گووش له هویچ ڕادیۆیگ كوردى نه‌ته‌كانیام!\nگووشته‌كن هه‌میشه‌یى به‌رنامه‌یل ڕادیۆ شه‌فه‌ق ، موحسن عگێلى ئویشى:"شه‌فه‌ق داهێنان (ابداع) و نویره و فره چشت له به‌رنامه‌یلى هووكاره بویم وه تایبه‌تى له به‌رنامه‌یل كوومه‌ڵایه‌تى و ئاشنایى وه‌ل كه‌سه‌یلیگه‌و په‌یاكردم ك جیى ئومیدم بوین چ له كادر ده‌زگا و چ له گووشته‌كنه‌یل و دووسه‌یل و هه‌واداره‌یل شه‌فه‌ق.\nموحسن عگێلى ئه‌وه‌یشه ئاشكراكرد ك:"وه‌ڕاسى من وه‌رج له ڕادیۆ شه‌فه‌ق گووش له به‌رنامه‌یل كوردى هویچ ڕادیۆیگ نه‌ته‌كانیام وه‌لى وه‌ختى وه‌ل شه‌فه‌قه‌و ئاشنایى په‌یاكردم ئاسووه‌یل نوویگ ئه‌رام وازبوى و زووان كوردى له‌لام مه‌قبوولیه‌ت خاسیگ په‌یاكرد و ئیسه‌یش فره وشه(كلمات) كوردى هووكاره‌بویمه و هه‌رچى له به‌رنامه‌یل شه‌فه‌ق ئویشیه‌ید له‌لى حالى بووم و ئومیدم ئه‌وه‌سه ڕووژیگ باید وه‌كوردى وه‌لیانا په‌یوه‌ندى بكه‌م و قسه‌ى شرین كوردى بكه‌م".\nدایگ عه‌لى خانه‌قینى: له عشق شه‌فه‌ق هووكاره‌ى ڕینویس كوردى بویم!\nیه‌كیگ له چالاكترین گووشته‌كنه‌یل ڕادیۆ شه‌فه‌ق ك (دایگ عه‌لى خانه‌قینى)یه له باسكردن په‌یوه‌ندیى وه‌ل شه‌فه‌ق ئویشى:"شه‌فه‌ق ده‌زگا و ڕادیۆیگ پیشكه‌فتیه و ڕاقیه و سوود فره‌یگ له‌لى وه‌رگردمه و چشته‌یل نوو فره‌یگ له‌لى هووكاره بویمه و ئاشنایى وه‌ل مه‌ردمه‌یل خوه‌شه‌ویس و نازاریگ په‌یا كردمه وكه‌سایه‌تیه‌یل و تاریخ و بوونه و ڕووژه‌یل تاریخى ملله‌ت كورد زانستمه". ئه‌وه‌یشه ئاشكرا كرد ك:"من جاران ڕینویس كوردى نه‌زانستیام و وه هه‌وڵ و ته‌قه‌لاو له عشق ڕادیۆ شه‌فه‌ق من هووكاره‌ى ڕینویس كوردى بویم و ئیسه دیرم وه كوردى مه‌سج نویسنم و ئه‌رایان كلى كه‌م".\nدایگ عه‌لى له كووتایى قسه‌یلى وت:"ئومیده‌وار پیشكه‌فتن زیاتریش ئه‌را شه‌فه‌ق خوازم و حه‌زیش كه‌م وه‌خت به‌رنامه‌یلى كه‌مى زیاتره‌و بكریه‌ید تاگه‌ر فره‌ترین كه‌سه‌یلیگ به‌شدارى بكه‌ن".\nتالب وه‌نداوى:دڵم وه‌دیدار شه‌فه‌ق ڕووشنه‌و بویه!\nیه‌كیگ له گووشته‌كنه‌یل فره تایبه‌ت ڕادیۆ شه‌فه‌ق گووشته‌كن هه‌میشه‌یى (تالب وه‌نداوى)یه ك ئاده‌میزادیگه ك هه‌رچه‌نى له چه‌و نابینایه وه‌لى خاوه‌ن دڵ و ده‌روینیگه ك دونیا گشتى گریده‌وه و له‌باس په‌یوه‌ندیى وه‌ل ڕادیۆ شه‌فه‌ق وه‌ى شیوه هاته زووان و وت:"وه‌دیدار شه‌فه‌ق و شه‌فه‌قیه‌یل دڵم ڕووشنه‌و بویه وه‌لى چه‌بكه‌م ك نیه‌تویه‌نم چه‌وم وه‌ى هه‌مگه ڕووشناییه شاده‌و بكه‌م".\nوه‌نداوى ئه‌وه‌یشه ئاشكراكرد ك :" شه‌فه‌ق ڕه‌فیق هه‌میشه‌یى سه‌عاته‌یل ڕووژگارمه‌و وه‌لیا هه‌ڵسم و وه‌لیانیشم و وه‌لیا خوه‌م وه‌لیا خه‌فم، وبویه‌سه به‌شیگ دانه‌وڕیاى له ژیانم".\nڕه‌شا ئه‌یاد : شه‌فه‌ق ڕه‌نگ و بوو و تام تایبه‌ت خوه‌ى دیرید\nله دویا مه‌حه‌ته‌ى ئى ڕپۆرتاژه، حه‌ز كردیمن راى یه‌كیگ له هاوكاره‌یل ڕووژنامه‌نویسمان له‌باوه‌ت شه‌فه‌ق بپرسیمن و له‌ى ئاهه‌نگه چه‌ومان كه‌فته میدیاكار ڕه‌شا ریاز، ك وه‌ى جووره باس شه‌فه‌ق ئه‌رامان كرد و وت:"ڕادیۆ شه‌فه‌ق ڕه‌نگ و بوو و تام تایبه‌ت خوه‌ى دیرید، و له لاى جه‌ماوه‌ر به‌غدا فره خوه‌شه‌ویسه و وه‌ئاسانى چووده ناو دڵ و ده‌روین گووشته‌كنه‌یل وجى خوه‌ى كه‌یده‌و".\nئه‌وه‌یشه ئاشكراكرد:"هه‌رچه‌نى ك ده‌نگه‌یل فره‌یگتریش له به‌غدا هه‌س؛ وه‌لى شه‌فه‌ق تایبه‌تمه‌ندى خوه‌ى دیرید و دیاره یه‌گشتى له ئاكام مانى بوین و كاركردن بى وچان كارمه‌نده‌یلیه ك ئیجووره به‌رهه‌میگ جوور چه‌پكه گوڵیگ ڕازاوه پیشكه‌ش كه‌ید گووشته‌كنه‌یلى و منیش له‌یرا فره خوه‌شحاڵم وه هاتنم ئه‌را ئاهه‌نگه‌گه‌ى دامه‌زراننى و ده‌سخوه‌شى له گشت كارمه‌نده‌یلى كه‌م و داواى سه‌ركه‌فتن و پیشكه‌فتن ئه‌رایان خوازم".\nشایان وتنه ك ڕادیۆ شه‌فه‌ق یه‌كم ڕادیۆى كوردیه له به‌غدا ك له شوون ڕمیان ڕژیم دیكتاتۆرى وه‌رین، له مانگ حوزه‌یران ساڵ 2004ه‌و ده‌س كردیه‌سه په‌خشكردن به‌رنامه‌یلى و ئیسه‌یش ڕووژانه 20 سه‌عات په‌خش دیرى، هه‌ر له سه‌عات شه‌ش شه‌وه‌كى تا سه‌عات 2 شه‌و، و ده‌یان به‌رنامه‌ى جیاجیا و گورانى و مۆسیقا و دراما وبه‌شه‌یل خه‌وه‌رى وه هه‌ردوگ زووان كوردى وه هه‌ردوگ شیوه‌زووان كوردى فه‌یلى و سۆرانى و وه زووان عه‌ره‌بى په‌خش ئه‌كا.\nریپۆرتاژ: ماجد سوره‌مێرى


له‌میانەی سەرۆکایەتیکردنی دیدەوانیەکی بەرفراوان بۆ تاوتوێی جێبەجێکردنی یاسای دڵنیایی تەندروستی.. کەعبی: جێبەجێکردنی ئەو یاسایە بەشێوەیەکی دروست هەنگاوێکی گەورەیه لەبواری پێشکەشکردنی خزمەتگوزاری تەندروستی بە هاوڵاتیان – مجلس النواب العراقي\n15/09/2021 16/09/2021 37 Views\nئه‌مڕۆ چوارشه‌ممه 15ی ئه‌یلولی 2021 به‌ڕێز حه‌سه‌ن كه‌عبی، جێگری یه‌كه‌می سه‌رۆكی ئه‌نجومه‌نی نوێنه‌ران سه‌رۆكایه‌تی دیده‌وانییه‌كی به‌رفراوانی كرد تایبه‌ت به تاوتوێكردنی یاسای دڵنیایی ته‌ندروستی ژماره 22ی ساڵی 2020.\nله دیده‌وانییه‌كه‌دا كه‌عبی داوای له سه‌رجه‌م وه‌زاره‌ت و لایه‌نه په‌یوه‌ندیداره‌كان به تایبه‌ت وه‌زاره‌تی دارایی كرد پشتیوانی ته‌واوه‌تی جێبه‌جێكردنی یاساكه بكه‌ن به‌وپێیه‌ی توانای داموده‌زگا پزیشكییه گشتییه‌كان زیاتر ده‌كات و وای لێده‌كات له پێشكه‌شكردنی خزمه‌تگوزارییه‌كاندا ركه‌به‌ری كه‌رتی تایبه‌تی ته‌ندروستی بكات، ئاماژه‌ی به‌وه‌شدا كه مه‌به‌ست له په‌سه‌ندكردنی ئه‌و یاسایه راگه‌شتنه به پێشكه‌شكردنی خزمه‌تگوزاری به هاوڵاتی و كه‌مكردنه‌وه‌ی خه‌رجی له كه‌رتی ته‌ندروستی و پزیشكیدا، به‌وپێیه‌ی هاوڵاتی له‌بری خه‌رجكردنی بڕێكی زۆری پاره له ده‌ره‌وه‌و ناوه‌وه‌ی عێراق، له‌ناوخۆی وڵاتدا بڕه پاره‌یه‌كی كه‌متر خه‌رجده‌كات و خزمه‌تگوزارییه‌كی باشتری پێشكه‌ش ده‌كرێت.\nئه‌وه‌شی خسته‌ڕو، ئه‌و یاسایانه‌ی فه‌راهه‌می ته‌ندروستی و په‌روه‌رده‌و خزمه‌تگوزاری ده‌كه‌ن، به گرنگترینی ئه‌و یاسایانه داده‌نرێن كه ئه‌نجومه‌نی نوێنه‌ران مامه‌ڵه‌یان له‌گه‌ڵدا ده‌كات به‌وپێیه‌ی راسته‌وخۆ په‌یوه‌ندییان به هاوڵاتیانه‌وه هه‌یه.\nله دیده‌وانییه‌كه‌دا ژماره‌یه‌ك رێنمایی ئاراسته‌كران له‌وانه؛ پشتیوانی له هه‌وڵه‌كانی وه‌زاره‌تی ته‌ندروستی بۆ ته‌واوكردنی جێبه‌جێكردنی یاساكه‌و جێبه‌جێكردنی رێكاره‌كانی ناوی، وه‌واره‌تی پلاندانان و وه‌زاره‌ت و لایه‌نه پشتیوانه‌كانی تر هاندران بۆ ئه‌وه‌ی به‌شێوه‌یه‌كی چڕو پڕ هاریكار بن له‌گه‌ڵ وه‌زاره‌تی ته‌ندروستی به مه‌به‌ستی ئاماده‌كردنی بنه‌مای زانیارییه‌كانی ئه‌و توێژانه‌ی كه له یاساكه‌دا به ئامانج گیراون، هاوكات وه‌زاره‌تی داراییش پابه‌ندبكرێت به دابینكردنی بودجه‌یه‌كی تایبه‌ت به مه‌به‌ستی ئاسانكاری له جێبه‌جێكردنی یاساكه‌دا.\nله كۆبونه‌وه‌كه‌دا ته‌ئكید له پێویستی سودوه‌رگرتن له شاره‌زاییه نێوده‌وڵه‌تی و هه‌رێمییه‌كان كرایه‌وه به‌مه‌به‌ستی دروستكردنی سیسته‌می دڵنیایی ته‌ندروستی و دانانی پلانێكی به‌رفراوانی میدیایی له‌لایه‌ن سه‌رجه‌م لایه‌نه په‌یوه‌ندیداره‌كانه‌وه، به مه‌به‌ستی ناساندنی یاساكه‌و بڵاوه‌پێكردنی هۆشیاری و سوده‌كانی یاساكه‌و پێویستی پابه‌ندبون پێیه‌وه، هاوكات جه‌ختیش له‌وه‌كرایه‌وه، لیژنه‌ی ته‌ندروستی و ژینگه‌ی ئه‌نجومه‌ن چاودێری رێكاره‌كانی وه‌زاره‌تی ته‌ندروستی بكات بۆئه‌وه‌ی په‌له‌بكرێت له جێبه‌جێكردنی یاساكه‌دا.\nله‌و دیده‌وانیه فراوانه‌دا، هه‌ریه‌كه له سه‌رۆك و ئه‌ندامانی به‌ڕێزی لیژنه‌ی ته‌ندروستی و ژینگه‌و به‌ڕێز هانی عیقابی، وه‌زیری ته‌ندروستی به وه‌كاله‌ت و نوێنه‌رانی ئه‌نجومه‌نی وه‌زیران و بریكاره‌كان له وه‌زاره‌ته‌كانی دارایی و پلاندانان و ناوخۆ و كار و كاروباری كۆمه‌ڵایه‌تی و ته‌ندروستی و بانكی ناوه‌ندی و ده‌سته‌ی ده‌سته‌به‌ری ته‌ندروستی و به‌ڕێزانی به‌رپرس له سه‌ندیكاكانی ته‌ندروستی و ده‌رمانخانه‌كان و ددان و نوێنه‌ران له یه‌كێتییه گشتییه‌كانی سه‌ندیكاكانی كرێكاران و ژوری بازرگانی به‌غداو دڵنیایی نیشتمانی و راوێژكاره به‌ڕێزه‌كانی ئه‌نجومه‌نی نوێنه‌ران ئاماده‌ی بون.


نەتەوە | 16:01:53 2019-06-18 | (1,597) جار خوێندراوەتەوە\nوه‌زاره‌تی دارایی و ئابوری "هه‌رێم" له‌كابینه‌ی نوێی حكومه‌تدا پلانێكی نوێ بۆ كۆكردنه‌وه‌ی داهات په‌یڕه‌وده‌كات و به‌گوێره‌ی زانیارییه‌كانی ئه‌و وه‌زاره‌ته‌ش ئه‌و هه‌نگاوه ده‌كه‌وێته دوای پێكهێنانی كابینه‌ی نوێی حكومه‌تی هه‌رێمه‌وه و ئه‌وه‌شخراوه‌ته‌ڕوو هه‌نگاوه‌كه‌ش كاریگه‌ری ئه‌رێنی ده‌بێت له‌پێدانی موچه له‌كاتی خۆی و له‌هه‌ر 30 ڕۆژ جارێكدا.\nماڵپه‌ڕی تۆڕی هه‌واڵی سلێمانی له له‌هه‌واڵێكدا بڵاویكردۆته‌وه، به‌گوێره‌ی ئه‌و زانیاریانه‌ی له وه‌زاره‌تی دارایی و ئابوری حكومه‌تی هه‌رێمه‌وه دراون، وه‌كو وه‌زاره‌تی دارایی هه‌رێم چه‌ند رێوشوێن و پلانێكی نوێ ئاماده‌كراوه، كه بۆكۆكردنه‌وه‌ی داهاته‌كان، به‌ڵام ئه‌و هه‌نگاوه ده‌كه‌وێته كابینه‌ی نوێی حكومه‌تی هه‌رێمه‌وه.\nئاماژه به‌وه‌شكراوه، ئه‌و هه‌نگاو و پلانانه‌ی، كه هه‌یه بۆ شێوازی گۆڕانكاری له‌كۆكردنه‌وه‌ی داهاته‌كان له‌ئێستادا حكومه‌ت كار به‌رێكه‌ره ناتوانێت بكات، به‌ڵام هه‌ركات كابینه‌ی نوێی حكومه‌ت پێكهێنرا ده‌توانرێت كاری جددی له‌سه‌ر بكرێت.\nله‌زانیارییه‌كاندا جه‌ختله‌وه‌كراوه‌ته‌وه، ئه‌و رێوشوێنانه‌ی له‌لایه‌ن وه‌زاره‌تی داراییه‌وه ده‌گیرێته‌به‌ر بۆگه‌ڕانه‌وه‌ی داهاته‌كان بۆ خه‌زێنه‌ی ده‌وڵه‌ت كاریگه‌ری ئه‌رێنی ده‌بێت له‌سه‌ر دابینكردنی موچه‌ی مانگانه‌ی فه‌رمانبه‌ران، كه بتوانرێت به‌جۆرێك هه‌نگاوبنرێت و هه‌ر30ڕۆژ جارێك و مانگانه له‌كاتی خۆیدا دابه‌ش بكرێت.


سه‌ركرده و بێده‌نگی … عه‌زیز ڕه‌ئووف – Denegkan\nbyعه‌زیز ڕه‌ئووف\tMay 9, 2013\tگشتی\nده‌نگه‌ده‌نگێ دنیای ئێمه‌ی داگیركردووه، ده‌نگه‌ده‌نگی پێش هه‌ڵبژاردن و گه‌یشتن به كورسی یان مانه‌وه له‌سه‌ر كورسی. ده‌نگه‌ده‌نگێك ده‌بیسترێت ده‌نگێك دوور له بیركردنه‌وه‌ی عه‌قلانی، دوور له ڕاستی و ته‌نها خوڵقاندنی ته‌شویشێك له كۆمه‌ڵگه‌دا بۆ كاڵكردنه‌وه‌ی ده‌نگی ئه‌وانی تر. ده‌نگه‌ده‌نگی پێش هه‌ڵباردن ده‌بیستم، ده‌نگه ده‌نگێك كه ئه‌وه‌ی تێیدا ون ده‌بێت ده‌نگی جوانه، ئه‌وه‌ی دروستی ده‌كات لێڵییه‌كه تا ڕوخساری سه‌ركرده‌كان به‌ڕوونی نه‌بینین.\nده‌نگه ده‌نگێك ده‌بیستم كه هیچی تێدا نابیستم جگه له له‌كه‌داركردنی دیموكراسی و ئه‌تككردنی كۆمه‌ڵگه و دروستكردنی میگه‌ڵ نه‌بێت. هه‌موو قسه‌ده‌كه‌ن له‌سه‌ر سه‌رۆكی هه‌رێم، به‌ڵام ئه‌وه‌ی بێده‌نگه ته‌نها سه‌رۆكی هه‌رێمه. هه‌موو قسه ده‌كه‌ن له‌سه‌ر هه‌ڵبژاردن و ده‌رئه‌نجامه‌كانی، خۆ كاندیدكردنه‌وه‌ی سه‌رۆك یان نه‌كردنی، به‌ڵام ئه‌وه‌ی بێده‌نگ و ڕه‌نگه له‌م ده‌نگه‌ده‌نگه‌دا، خودی سه‌رۆكی هه‌رێمه كه ته‌نها به یه‌ك دێڕ قسه له‌سه‌ر ئه‌و دۆخه ناكات.\nسه‌رۆكی هه‌رێمه‌كه‌ی ئێمه له ماوه‌ی ده‌سه‌ڵاتی وه‌ك سه‌رۆكی هه‌رێم و وه‌ك سه‌رۆكی حزب، نه‌وه‌یه‌كی ڕامكراوی خوڵقاندووه كه بێده‌نگی سه‌رۆك به حیكمه‌ت وه‌سف بكه‌ن. ئه‌گینا له‌م هه‌موو قسه‌كردنه له‌سه‌ر خۆكاندیدكردنه‌وه یان نه‌كردنه‌وه، ده‌بوو سه‌رۆكی هه‌رێم قسه بكات. ئه‌م بێده‌نگیه نیه‌تی خراپی له‌پشته‌وه ده‌بینرێت، ده‌بێت سه‌رۆكی هه‌رێم چ نه‌خشه‌یه‌كی داڕشتبێت بۆ مانه‌وه‌ی خۆی؟ دواجار قسه‌كردن ئه‌ركی هه‌موو سه‌ركرده‌یه‌كه بۆ ئه‌وه‌ی ڕووداوه‌كان به بێده‌نگی تێنه‌په‌ڕن. لێره‌وه هه‌م بێده‌نگی سه‌رۆك ترسناكه، هه‌م بێده‌نگی جه‌ماوه‌ریش له‌سه‌ر بێده‌نگی سه‌رۆك. بێده‌نگی جه‌ماوه‌ر سه‌ركرده‌ی خراپ به‌رهه‌م ده‌هێنێت و بێده‌نگی سه‌ركرده‌ش كۆیله‌ی خراپ ده‌خوڵقێنێت. هه‌ردوو دۆخه‌گه ترسناكه، بۆیه له‌گه‌ڵ قسه‌كردنماندا ده‌بێت سه‌رۆك بێته قسه و له‌گه‌ڵ بێده‌نگبوونیشمادا سه‌رۆك هه‌ر بێته قسه.\nكورسییه‌كان سه‌ركرده‌ی مێژوویی دروست ناكه‌ن، به‌ڵكو جێهێشتنی كورسییه‌كان سه‌ركرده‌ی مه‌زن ده‌خوڵقێنێت. ئه‌وه‌ی كورسییه‌كه‌ی جێناهێڵێت خراپ ده‌مرێت و ئه‌وه‌ی له‌واده‌ی خۆیدا ماڵئاوایی له پۆسته‌كه‌ی ده‌كات ده‌بێته سه‌ركرده‌یی مێژوویی.\nهه‌ڵه‌یه‌كی مێژوویی ده‌كه‌ین ئه‌گه‌ر پێمان وابێت كه‌سه‌كان له سیسته‌م گرنگترن. ئه‌وه سه‌ركرده‌كانن دێن و ده‌ڕۆن و ئه‌وه سیسته‌مه ده‌مێنێته‌وه. مێژووی دروستبوونی ئه‌مریكا باشترین نمونه‌یه. سه‌ركرده‌كان دێن و ده‌ڕۆن، هیچیان هه‌شت ساڵ تێناپه‌ڕێنن، كه‌چی كۆمه‌ڵگه‌ی ئه‌مریكی تادێت زیندوتر ده‌بێته‌وه. ئه‌وه‌ی وا ده‌كات كه سه‌ركرده‌كان و مانه‌وه‌یان گرنگن، كه‌س نین ئه‌وانه نه‌بێت كه سه‌ركۆكه‌كان خۆیان دروستی كردوون. ئه‌وه‌ی پێی وایه سه‌ركرده‌كان بۆ دۆخی ئێستا گرنگن، ده‌توانن سه‌ردانی گۆڕستانه‌كان بكه‌ن كه پڕن له گۆڕی ئه‌و ئینسانانه‌ی كه پێیان وابوو ئه‌وان نه‌بن كۆمه‌ڵگه به‌ڕێوه ناچێت. ئه‌و سه‌ركردانه‌ی ده‌سه‌ڵاتێكی ڕه‌هایان هه‌یه ئیشیان دروستكردنی قه‌یران و دواتر چاره‌سه‌ركردنی قه‌یرانه‌كه‌یه.\nئه‌وه‌ی له هه‌رێمی كوردستاندا ڕووده‌دات شتێكه له‌م بابه‌ته. هه‌موو قه‌یرانێكی ده‌ره‌كی كۆمه‌ك به خۆكاندیدكردنه‌وه‌ی سه‌رۆكی هه‌رێم ده‌كات و زۆرێكیش قه‌ناعه‌ت پێ ده‌كات كه ئه‌زموون له‌به‌رده‌م مه‌ترسیدایه. ئه‌مه‌ش له‌سه‌روبه‌ندی قه‌یرانه ناوخۆییه‌كان كه به‌شێكی زۆری سه‌رۆكی هه‌رێم لێی به‌رپرسه و به‌شێكی قه‌یرانه‌كان خۆی خوڵقاندوویه‌تی.\nڕۆژهه‌ڵات پڕه له‌و سه‌ركردانه‌ی كه خراپ ده‌مرن. بۆ ئه‌وه‌ی سه‌ركرده خراپ نه‌مرێت ده‌بێت له خاڵێكه‌وه ده‌سه‌ڵاتی ده‌ستپێبكات و له خاڵێكیشدا كۆتایی بێت. سه‌ركرده‌ی مه‌زن ئه‌و سه‌ركرده‌یه‌یه به زیندوویی خاڵی كۆتایی ده‌بینێت، سه‌ركرده‌ی مه‌زن هه‌رگیز ڕێگا نادات به مردن خاڵی كۆتایی پیشانی نه‌وه‌كانی بدات. باشترین سه‌ركرده‌كانی مێژوو ئه‌وانه‌بوون هه‌ر خۆیان مێژوویان خوڵقاند، ئه‌ویش به جێهێشتی كورسییه‌كان به‌پێی خۆیان، نه‌ك به شۆڕشی خه‌ڵك یان به مه‌رگ.\nبۆ ئه‌وه‌ی سه‌رۆكی هه‌رێم بیه‌وێت فه‌زای دیموكراسی فراوان بێت و ئه‌زموونه‌كه‌مان له‌كه‌دار نه‌كات ده‌بێت ئاماده نه‌بێت خۆی و كوڕه‌كانی خۆیان كاندید بكه‌ن و فه‌زایه‌ك بخوڵقێنێت بۆ ئه‌وانی تر، ئه‌گه‌ر نا سه‌رباری هه‌شت ساڵی پڕ له كه‌م و كوڕی و قه‌یران، ده‌بێت به‌چاوی خۆمان سه‌رۆكی هه‌رێم ببینین كه چۆن چوار ساڵی تر قه‌یرانی تر دێنێته سه‌ر قه‌یرانه‌كان، كه‌ڵه‌كه‌كردنی ئه‌م هه‌موو قه‌یرانه‌ش ڕوخساری سه‌ركرده له ئێستا له مێژووشدا ناشرین ده‌كات.\nPrevious گفتوگۆی گۆڤاری ٢٣ی ئەدەبی هزری ڕەخنەیی لەگەڵ عەبدوڵڵا سلێمان\nNext باخچه‌ی په‌روانه … عه‌لی حه‌مه‌ڕه‌شید به‌رزنجی


ئەو منداڵەی قژ و برژانگەکانی چلوورەی کردبوو خەونەکەی هاتەدی\nکۆتایی ئەم هەفتەیەدا، کوڕە بچووکەکەی پارێزگای یونانی لادێنشینی چین، خەونەکەی بۆ سەردانیکردنی بەیجینگی پایتەختی چین بووە ڕاستی، لەناو بیناکانی ئەو شارەدا هەستی بەهەوای گەرمی ئامێرەکانی گەرمکەرەوە کرد.\nوانگ فومان، ئەو کوڕە تەمەن هەشت ساڵە بوو کە وێنەکەی لەسەرەتای ئەم مانگەدا بەشێوەیەکی بەربڵاو لە تۆڕەکانی کۆمەڵایەتی بڵاوکرایەوە، کاتێک لەڕێگای رۆیشتنی بۆ قوتابخانە بەهۆی نزمی پلەکانی گەرماوە قژو برۆکانی و برژانگەکانی بەفری گرتبوو، بەجۆرێک چلوورەی کردبوو، هەموو ڕۆژێک بۆ گەیشتنی بەقوتابخانە، وانگ دەبێت 4.5 کیلۆمەتر بەپێ ببڕێت، ئەو بەیانیە کە بەهۆی سەرماوە قژو برۆی بەستبووی، پلەی گەرمای ناوچەکە گەیشتبووە هەشت پلەی ژێر سفر.\nبڵاوبوونەوەی ئەم وێنەیە بەتەواوی ژیانی وانگ و منداڵانی ئەم ناوچە هەژارنشینەی گۆڕی، ئەمەش بەهۆی ئەوەی بەکارهێنەرانی ئینتەرنێت نزیکەی سێ ملیۆن یوانیان بەخشی بە ڕێکخراوی گەشەپێدانی منداڵانی پارێزگاکە، هەروەها سەد هەزار یوانیان ڕاستەوخۆ بە قوتابخانەی منداڵەکە بەخشیوە.\nدوای بڵاوبوونەوەی وێنەکەی، وانگ یەکسەر وەکو "کوڕە بەفراویەکە" ناسراو لەلایەن چەندین دامەزراوەی میدیایی وڵاتەکەی چاوپێکەوتنی لەگەڵدا ئەنجامدرا، لەچاوپێکەونتەکاندا وانگ وتوویەتی "دەیەوێت کاتێك گەورە دەبێت ببێتە ئەفسەری پۆلیس بۆئەوەی کەسانی خراپ دەستگیربکات".\nئەو منداڵە وتووشیەتی "دەیەوێت لەم ساڵدا زۆر بەباشی بخوێنێت و بتوانێت پارەی پێویست بۆ کڕینی دەرمانی نەنکە نەخۆشکەی بەدەستبهێنێت و حەزیش دەکات سەردانی بەیجینگ بکات و بۆ ئەوەی ببینێت منداڵانی ئەو شارە چۆن دەخوێنن".\nوانگ پێشتر هەرگیز گوندەکەی خۆی بەجێنەهێشتبو و لەخانوویەکی کۆندا لەگەڵ خوشکە گەورەکەی و داپیرە بەتەمەنەکەیدا ژیاوە، دایکی ماڵی جێهێشتووەو باوکیش کرێکارە لەدەرەوەو ساڵی جارێك یان دوو ساڵ جارێك دەگەڕێتەوە بۆ ماڵەوە.\nیەك وێنە ژیانی ئەم کوڕە بچووکەی گۆڕی، هەردوای بڵابوونەوەی وێنەکە، باوکی کارێکی باشتری لەنزیک ناوچەکەی خۆیان پێدرا، خێزانەکەشی زیاتر لە 10 هەزار یوانیان پێبەخشرا، رۆژی هەینی بەپشوویەکی سێ رۆژی بردیانن بۆ بەیجینگی پایتەخت و ئاواتەکەیان بۆ بەدیهێنا.\nئەوەی ببووە جێی سەرسامی بۆ وان، گەرمی ئامێرەکانی گەرمکەرەوە بوو لەناوماڵ و بیناکانی بەیجینگدا، وانگ دەڵێت "ماڵی خۆمان زۆر ساردە، بەڵام بەیجینگ زۆر گەرمە. لەماڵەوە لەشەودا خەڵوز دەسووتێنین بۆ ئەوەی گەرممان بێتەوە، بەڵام ماڵەکانی بەیجینگ زۆر گەرمن، ئەمە یەکەمجارە ئەم گەرمیە هەست پێدەکەم، بەڕاستی سەرسوڕهێنەرە."\nوانگ دەشڵێت "دەمەوێت ببینم چۆن منداڵانی بەیجینگ دەچن بۆ قوتابخانە، ئاخۆ ئەوانیش هەموو ڕۆژێک ڕێگایەکی ئەوا دوورودرێژ دەبڕن".\nلای خۆیەوە، باوکی وانگ دەڵێت هیوادارم کوڕەکەم بتوانێت لەبەیجینگ بمێنێتەوەو بخوێنێت، بەڵام کوڕە بچووکەکەی لەکۆنگرەیەکی رۆژنامەوانیدا سوربوونی خۆی نیشاندا لەسەر گەڕانەوە بۆ گوندەکەی و بۆ قوتابخانەکەی لەبەرئەوەی لەوێ هاوڕێی زۆرە.\nوانگ هیوای خواست دایکی بگەڕێتەوە بۆ ماڵەوەو سوپاسی هەموو ئەوانەشی کرد کە پشتیوانی و میهرەبانی خۆیانیان بۆ دەربڕیون.\n2018-02-11 |839 جار خوێندراوەتەوە|


📊 ئاماری کوژراوو بریندارانی عیراق ساڵی 2013 ئامار و راپرسی\n📅 کاتی تۆمارکردن Jan 1 2014 2:36PM\nبەپێی ئامارێک کەسایتی مەدا پرێس بڵاویکردۆتەوە، لەس [ زۆرتر... 👁] ✖ ✖ ✖ 0 0 ✔ 75% ✍ هـ.ب. 1/1/2014 2:36:08 PM\n✌ ئەمین ئارکەندی (حەسان بەیانی) شەهیدان\n📅 کاتی تۆمارکردن Jun 21 2016 11:07PM\nناوی ڕێکخراوەیی: حەسان بەیانی ناو و پاشناو: ئەمیر [ زۆرتر... 👁] ✖ ✖ 0 0 ✔ 80% ✍ س.ئـ. 6/21/2016 11:07:31 PM\n📊 پۆلیسی سۆران: لە 9 مانگدا 14 کەس کوژراون ئامار و راپرسی\n📅 کاتی تۆمارکردن Oct 2 2014 9:23PM\n👁 ئەم بابەتە 8,564 جار بینراوە\nراماڵ قەسرەیی لەماوەی نۆ مانگی رابردوودا لەسنور [ زۆرتر... 👁] ✖ ✖ ✖ 0 0 ✔ 79% ✍ هـ.ب. 10/2/2014 9:23:29 PM\n✌ خورشید بەرۆ (ڕۆژڤان جەوزات) شەهیدان\n📅 کاتی تۆمارکردن Aug 16 2016 1:25PM\nناوی رێکخراوەیی: ڕۆژڤان جەوزات ناو و پاشناو: خورش [ زۆرتر... 👁] ✖ ✖ 0 0 ✔ 78% ✍ س.ئـ. 8/16/2016 1:25:38 PM\nخەندان- رەڤەند گوهەرزی د ماوێ سالا 2013ێ، ل کومەل [ زۆرتر... 👁] ✖ ✖ ✖ 0 0 ✔ 75% ✍ هـ.ب. 1/1/2014 10:06:56 PM\n📊 سلێمانی.. سەدا 61 ی باڵەخانەکان مەرجی سەلامەتیان تێدایە ئامار و راپرسی\n📅 کاتی تۆمارکردن Oct 26 2014 3:49PM\n👁 ئەم بابەتە 8,063 جار بینراوە\nبەپێی ئاماری لیژنەی سەلامەتی باڵەخانەکان لە قای [ زۆرتر... 👁] ✖ ✖ ✖ 0 0 ✔ 79% ✍ هـ.ب. 10/26/2014 3:49:53 PM\n📊 گەرمیان: 457 راوچی دەستگیردەکرێت ئامار و راپرسی\n📅 کاتی تۆمارکردن Jan 1 2014 2:42PM\nبەپێی ئامارێکی فەرمی بەڕێوبەرایەتی پۆلیسی دارستانی [ زۆرتر... 👁] ✖ ✖ ✖ 0 0 ✔ 91% ✍ هـ.ب. 1/1/2014 2:42:51 PM\n📊 لە شەش مانگدا 19 پێشێلکاری بەرامبەر بەرۆژنامەنوسان کراوە ئامار و راپرسی\n📅 کاتی تۆمارکردن Dec 9 2014 9:25PM\nهێمن مامەند سەرۆکی لیژنەی داکۆیکردن لەمافی رۆژ [ زۆرتر... 👁] ✖ ✖ ✖ 0 0 ✔ 79% ✍ هـ.ب. 12/9/2014 9:25:08 PM\n📊 لە هەرێمی کوردستان 141 ژن سووتاون و 63 ژنیش خۆیان سووتاندووە ئامار و راپرسی\n📅 کاتی تۆمارکردن Oct 26 2014 4:54PM\nبەپێی ئاماری بەڕێوەبەرایەتی بەرەنگاربوونەوەی توندو [ زۆرتر... 👁] ✖ ✖ ✖ 0 0 ✔ 67% ✍ هـ.ب. 10/26/2014 4:54:13 PM


١٢١ سالى یا روژنامەڤانیا کوردى ل زانکویا پولیتەکنیکى یا دهوک ب چەندین چالاکیان هاتە ساخکرن :: Duhok Polytechnic University\n١٢١ سالى یا روژنامەڤانیا کوردى ل زانکویا پولیتەکنیکى یا دهوک ب چەندین چالاکیان هاتە ساخکرن\nب هەلکەفتا ١٢١ سالی یا روژنامەڤانیا کوردى و ئێکەم روژنامە یا بناڤێ ( کوردستان ) ئەڤرو رێکەفتى ٢٢-٤-٢٠١٩ نەهەمین ڤیستەڤالا کولیژ و پەیمانگەها تەکنیکى کارگێرى و پێشانگەها ITM Software Expo 2019 هاتە ئەنجام دان\nل ژێر چافدێریا (پ.د. عدنان محسن عبدالعزیز ) سەروکێ زانکویا پولیتەکنیکى یا دهوک و ب ئامادەبونا ژمارەکا زور ژ کەسایەتى و ئەندام پەرلەمان و سەروکێن زانکویێن پارێزگەها دهوکێ و چەندین رێڤەبەر و بەرپرسێن سازیێن حزبى و حکومى و دەزگەهێن راگەهاندنێ و رێڤەبەرێن دەزگەهێن کەرتێ تایبەت نەهەمین ڤیستەڤالا هەفپشک یا کولیژا تەکنیکى کارگیرى و پەیمانگەها تەکنیکى کارگێرى یا پشکێن روژنامەڤانیا ئەلکترونى و روژنامەڤانى ئەوا سالانە ب هەلکەفتا سال روژا دامەزراندنا روژنامەیا کوردستان دهێتە ئەنجام دان ل کولیژ و پەیمانگەها تەکنیکى یا دهوک دگەل پیشانگەها ITM Software Expo 2019 یا پشکا تەکنولوژیا زانیارى کارگیرى هاتە برێڤەبرن\nل دەستپێکا رێورەسمێن ڤیستەڤالى سەروکێ زانکویێ (پ.د. عدنان محسن عبدالعزیز ) د پەیڤەکێ دا ژبلى بخێرهاتنا ئامادەبویان ، ئاماژە ب بزاڤێن بەردەوام یێن روژنامەڤانێن کوردستانێ دا ، ژبو دیارکرن و بەرچافکرنا وان زولم و زوردارێن نەحەز و نەیارێن گەلێ کورد ئەنجام داین ، و ژلایەکێ دیڤە ئەو پروژێن بو پێشانگەهێ هاتنیە بەرهەفکرن ب گرنگى دانە زانین ، و ژ کەرتێ تایبەت خواست مفاى ژ وان پروژەیان وەرگرن و پتر دەلیڤەیان ب دەرچویێن زانکویێ بدەن ژبو دیارکرن و بەرچافکرنا شیانێن خو ، و دبەردەوامیا پەیڤا خودا سەروکێ زانکویێ دەست خوشى ل رێکەخەرێن ڤیستەڤالێ کر\n، و دبەردەوامیا برگێن ڤیستەڤالێ دا چەندین راپورت هاتنە نیشاندان و رولێ روژنامەڤانێن وەغەرکرى نە هاتە ژبیرکن و چەندین چالاکى لسەر کاروژالاکیێن وان هاتبونە ئەنجام دان ، ودبەردەوامیا برگێن ڤیستەڤالێ دا ڤەکرنا پیشانگەها کار و ژالاکیێن قوتابیێن پشکێن رژونامەڤانى ئەلکترونى و روژنامەڤانى ، و هەردیسان ڤەکرنا پێشانگەهاITM Software Expo 2019 یا پشکا تەکنولوژیا زانیارى کارگێرى بو کو ژەندین پروژێن مفادار ژلایێ قوتابیان ڤە هاتبونە بەرهەفکرن ، و دووماهیک چالاکى ژ برگێن ڤیستەڤالێ ڤەکرنا پێشانگەها پەرتوکان بو .


ڤیدیۆ و زانیاری\nڕێزان شێخ دلێر، ڕاوێژکاری مەکتەبی سیاسیی یەکێتیی نیشتمانیی کوردستان ڕایگەیاند، داواکارییەکانی شاسوار عەبدولواحید، سەرۆکی جوڵانەوەی نەوەی نوێ "هەمان داواکاری و خاڵەکانی ئێمەیە وەکو یەکێتی و هەمووی لە خزمەتی خەڵکدان."\nڕێزان شێخ دلێر لە چاوپێکەوتنێکی تایبەتدا لەگەڵ "ناس کورد" (29-1-2022) ڕایگەیاند، "ئێستا هاونیشتمانیان بەدەست هەمان ئەو داواکارییانەوە دەناڵێنن و هەر لایەنێک لە سیاسەت و حکومەتدا کار بکات دەبێت ئەوە داواکارییەکانی بێت."\nلەبارەى ئەوەی ئایا یەکێتی لەگەڵ نەوەی نوێ دادەنیشێت بۆ تاوتوێکردنی ئەو بابەتە یاخود نا، ڕێزان شێخ دلێر وتی، "بە دڵنیاییەوە ئێمە لەگەڵ هەموو لایەنەکان دادەنیشین، ئێمە لەگەڵ لایەنە عەرەبییەکان دادەنیشین، ئەى بۆچی لەگەڵ لایەنێکی کوردی دانەنیشین کە دەیەوێت خزمەت بکات."\nئەمڕۆ شاسوار عەبدولواحید، سەرۆکی جوڵانەوەی نەوەی نوێ هەڵوێستی جوڵانەوەكەی لەبارەی پۆستی سەرۆككۆمار ئاشكرا كرد و ڕایگەیاند، 10 خاڵیان هەیە وەک مەرج، ”ئەگەر حزبەكانی دەسەڵات جێبەجێیان كرد، ئامادەین دەنگ بە یەكێكیان بدەین و كاندیدی خۆمان بكشێنینەوە.”\nزیاتر بخوێنەوە: نەوەی نوێ هەڵوێستی خۆی لەبارەی پۆستی سەرۆككۆمار ئاشكرا كرد\nهەڵوێستێکى جیاواز لەناو یەکێتییەوە لەسەر دورخستنەوەى زێبارى\n2022.02.13 - 23:32\nپیاوێکی دوو ژنە لەناو بازاڕی زاخۆ خۆی کوشت\n2022.02.07 - 19:08\nڤایرۆسێکى نوێ لەناوچەیەکى هەرێم بڵاودەبێتەوە\n2022.02.06 - 17:20\nپەیامێک لە یەکێتییەوە بۆ پارتی لەبارەی دانوستان\n2022.02.03 - 16:30\nلێدوانێک لە یەکێتییەوە: دەرگای گفتوگۆ لەگەڵ پارتی داخراوە\n2022.02.02 - 13:23


دیالەکتیک تێزە، بیرە. ئەو بیرە، ئەو تێزە، لەناو خۆیدا دابەش دەبێت بە دووبەشی پۆزەتیڤ و نیگەتیڤ و هەموو جارێکیش دژی یەکتر دەوەستنەوە. واتە دەبێتە دژەتێز. ناکۆکی نێوان ئەم دوو ڕەگەزە دژبەیەکەی لە دژەتێزەکان پێکدێن، بزووتنەوەی دیالەکتیکی پێکدەهێنێت.\nکارل مارکس لەو ڕووەوە، بە گاڵتەجاڕیەوە بە دیالەکتیک، نووسیوویەتی: "کاتێک عەقڵ دەستدەکات بە دانانی خۆی وەک تێز، ئەم تێزە، ئەم بیرە، دژی خۆی دەوەستێتەوە، کەرت دەبێت بە دوو بیرکردنەوەی دژ بەیەک - پۆزەتیڤ و نیگەتیڤ، بەڵێ و نەخێر. ناکۆکی نێوان ئەم دوو ڕەگەزە دژبەیەکەی لە دژەتێزەکان پێکدێن، بزووتنەوەی دیالەکتیکی پێکدەهێنێت. بەڵێ دەبێتە نەخێر، نەخێر دەبێتە بەڵێ، بەڵێ دەبێتە هەردوو بەڵێ و نەخێر، نەخێر دەبێتە هەردوو نەخێرو بەڵێ، وە ئیتر دژەکان پارسەنگ دەبنەوە، بێلایەن دەبن، وە یەکتری ئیفلیج دەکەن. یەکگرتنی ئەم دوو بیرکردنەوە دژە، بیرکردنەوەیەکی نوێ پێکدەهێنێت کە پێکهاتەیەکە لە هەردووکیان. ئەم بیرکردنەوەیەیش، سەرلەنوێ کەرت دەبێتەوە بە دوو بیرکردنەوەی دژ بەیەک کە ئەوانیش بە دەوری خۆیان، لە پێکهاتەیەکی نوێدا ئاوێتە دەبنەوە. ئا لەم ژانگرتنەوە، گروپێک لە بیرکردنەوە لە دایک دەبێت. ئەو گروپە لە بیرکردنەوە، شوێن هەمان بزووتنەوەی دیالەکتیکی دەکەوێتەوە هەروەک کاتێگۆریەکی سادە، وە گروپێکی دژیشی هەیە وەک دژەتێز. ئا لەم دوو گروپە بیرکردنەوەیەش، گروپێکی نوێ لە بیر لەدایک دەبێت کە دژەتێزی هەموویانە" (هەژاریی فەلسەفە، لاپەڕە ١٠٩).\nهەروەها دەڵێت: "وە هەروەک چۆن لە بزووتنەوەی دیالەکتیکیی کاتێگۆریە سادەکانەوە، گروپێک لەدایک دەبێت، ئەوا لە بزووتنەوەی گروپە دیالەکتیکیەکانیشەوە، زنجیرەیەک لە دایک دەبێت، وە لە بزووتنەوە دیالەکتیکیەکەی ئەو زنجیرانەیشەوە، تەواوی سیستمەکە لەدایک دەبێت.\nئا ئەم مێتودە لەسەر کاتێگۆریەکانی ئابووری سیاسی پراکتیزە بکە، لۆژیک و میتافیزیکی ئابووریی سیاسیت دەستدەکەوێت، یان، بە دەستەواژەیەکی تر، ئەو کاتێگۆریە ئابووریانەت وەگیردەکەوێت کە هەموو کەس دەیانزانێت، بەڵام وەرگێڕدراون بۆ زمانێک کە کەم ناسراوە، وە وایشیان لێدەکات وا بنوێنن وەک ئەوەی تازە لە سەری عەقڵی بێگەرددا گەشابێتنەوە، ئەو کاتێگۆریانەیش وا دەردەخرێن وەک ئەوەی ئەمە بە کاری بزووتنەوەی دیالەکتیکی پێکەوە بەسترابێتن و لە یەکەوە ئاڵابێتن. بەهیوایشم خوێنەر بێتاقەت نەبێت لەم میتافیزیکە بەم هەموو بونیانی کاتێگۆری و گروپ و زنجیرەو سیستمانەیەوە. پرۆدۆن، سەرباری ئەو هەموو هیلاکیەی تووشی هاتووە بۆ گەیشتن بە بەرزترین لووتکەی سیستمی دژەکان، هەرگیز نەیتوانیوە، خۆی لە دوو پلەی یەکەم، بەرزتر بکاتەوە، لە تێزو دژەتێزە ئاسانەکان؛ وە تەنانەت ئەو دوو جارەیش کە پێیدا هەڵزناوە، لە یەکێک لەو دوو بۆنەیەدا، بەسەر پشتدا کەوتۆتەوە خوارەوە" (هەمان سەرچاوە، لاپەڕە ١١٠).\nبزووتنەوەی دیالەکتیکی Dialectical Movement\nدیالەکتیکیەکانی هاوچەرخ دەڵێن: بەدرێژایی مێژوو، مەعریفەی مرۆڤایەتی دابەش\nبووە بە دوو تێڕوانین: (میتافیزیکی) و (دیالەکتیکی).\nئا ئەم دیدگایە، هەموو ئەو مێژووە وێران ناکات کە لە ئەفسانە میتۆلۆژیەکانەوە دەستپێدەکات و بە فەلسەفەدا تێدەپەڕێت و دەگاتە ئاین و دواتریش زانستی تاقیگەیی؟ لەمەیش وێرانکارانەتر ئەوەیە، دیالەکتیکیەکان، کارل مارکسیش لە نێو خۆیاندا ڕیزبەند دەکەن، ئەمە لەکاتێکا مارکس دیالەکتیک بە ڕۆحی میتافیزیکا دادەنێت.\nپلیخانۆف دەڵێت: "مارکس نەیدەتوانی کتێبی (سەرمایە) بنووسێت بەبێ شارەزایی لە دیالەکتیک (الماركسية، قضايا أساسية).\nئەم دیالەکتیکە چیە؟\nهیگڵ دەڵێت: "دیالەکتیک (=الجدل، ڕاوێژ) یاسایەکە بۆ بیر دروست کراوە، بیریش کۆنسێپتێکە، خۆی نەفی خۆی دەکاتەوەو دەبێتەوە بە دژی خۆیشی" (هيگل، مختارات 1، ل : ٦٩).\nدوای پلیخانۆف، لینین دەڵێت: "گەڵای درەخت سەوزە. زەید پیاوە، گەربوش سەگە، هتد ...، ئا لەمانەدا (وەک هیگڵ بلیمەتانە تێبینی کردووە) دیالەکتیک هەیە: ئەوەی تایبەتە گشتە. هەر بەوجۆرە دژ هاوشێوەیە (تایبەت دژ بە گشتە) .." (لینین).\nترۆتسکی دەڵێت: "لۆژیکی ئەرستۆیی تایبەت بە پێوانەی لۆژیکی سادە لەو گریمانەیەوە دەستپێدەکات کە "أ" یەکسانە بە "أ" .. بەڵام لە ڕاستیدا "أ" یەکسان نیە بە "أ". ئەمەیش ئاسان دەسەلمێنرێت ئەگەر تێبینی ئەم دوو پیتەمان کرد لە عەدەسەیەکەوە کە جیاوازن لە یەکتر .. لە ڕاستیدا کیلۆیەک شەکر یەکسان نیە بە کیلۆیەک شەکر. پێوەرێکی ووردتر ئەو جیاوازیە دەردەخات .. هەموو جەستەکان بەبێ پچڕان بارستایی و کێش و ڕەنگیان دەگۆڕێت" (ترۆتسکی).\nستالین بەشێوەیەکی دروست دەڵێت: "نابێت لە مێشکی خەڵکیدا بۆ کلیلی لێکۆڵینەوەی یاساکانی کۆمەڵگا بگەڕێین .. بەڵکو دەبێت لەو شێوازی بەرهەمهێنانەدا بۆی بگەڕێین کە کۆمەڵگا لە هەر سەردەمێکدا پراکتیزەی دەکات، دەبێت لە ژیانی ئابووریی کۆمەڵگادا بۆی بگەڕێین" (ستالین).\nبەڵام ستالین ئەم مەیدانە مێژووییە جێدەهێڵێت و دەگەڕێتەوە بۆ دیالەکتیک و دەڵێت: ماتریالیزمی دیالەکتیکی تێڕوانینێکی حیزبیە بۆ جیهان.\nئینگڵس وەک قوتابی هیگڵ و مامۆستای ئەم دیالەکتیکیانە، لە کتێبی (ئەنتی دۆهرینگ) دا دەنووسێت: "هیگڵ مێژووی لە میتافیزیک ڕزگار کردو کردیە دیالەکتیکی" (ل : ٣٣).\nبە پێچەوانەی هەموو ئەمانەوە، هەر لە دەستپێکەوە دەبینین، هەرگیز هیگڵ نەیتوانیوە مێژوو لە میتافیزیک ڕزگار بکات، بەڵکو زۆر زۆر بە پێچەوانەی ئینگڵسەوە مارکس دەڵێت:\n" ... بوار لەبەردەم میتافیزیکی سەدەی حەڤدەهەمدا فراوان بوو، لە چەرخی ڕۆشنگەریی فەرەنسیەوە ڕاونرا، بەتایبەت لە ماتریالیزمی فەرەنسیی سەدەی هەژدەهەمەوە، بۆ ئەوەی زۆر بەهێزو سەرکەوتووانە لە فەلسەفەی ئەڵمانیدا ژیان بکرێتەوە بەبەریدا، بەتایبەت فەلسەفەی تێڕامانی ئەڵمانی سەدەی نۆزدەهەم. وە دوای ئەوەی هیگڵ ئەمەی گرێدا بە هەموو میتافیزیکیای داهاتووەوە؛ وە لەگەڵ ئایدیالیزمی ئەڵمانیدا مەملەکەتێکی فراوانی لە میتافیزیکا لێدروستکرد، ئینجا هێڕش بۆ سەر میتافیزیکی تێڕامان و میتافیزیکیش بە گشتی، سەرلەنوێ و هەروەک سەدەی هەژدەهەم، بووە هێرش بۆ سەر میتۆلۆژیا" (ماركس، العائلة المقدسة، ل : ١٦٢).\nواتە، بەپێچەوانەی ئینگڵسەوە، هیگڵ مێژوو لە میتافیزیکادا دەبینێت و بە دیالەکتیک، مەملەکەتێک لە میتافیزیکا دروست دەکات. زانایانی وەک نیوتن یان مارکس پەنا نابەنە بەر مێتودی دیالەکتیکی. دیالەکتیک یاسای بیرە. نیوتن و مارکس یاسای ماتریالیستی دەپشکنن نەک یاسای بیر. ئەوە لۆژیکیەکانن (فەیلەسووفان) پێویستیان بە مێتودی لۆژیکی دیالەکتیکیە، زانایان پێویستیان بە مێتودی تاقیگەییە.\nمارکس دەڵێت: "بچووک کردنەوەی هەموو شتێک بۆ کاتێگۆریەکی لۆژیکی .. ئەوەی بە دوادا دێت کە کۆی هەموو بەرهەمهێنراوەکان و بەرهەمهێنان، لەشتومەک و لە بزووتنەوە، دەتوانرێت بچووک بکرێتەوە بۆ میتافیزیکێکی پراکتیکی" (مارکس، هەژاریی فەلسەفە).\nواتە، ئەگەر بۆچوونەکەی پلیخانۆف دروست بوایەو مارکس بە دیالەکتیک ئابووریی شیبکردایەتەوە، ئەوا هەرگیز مارکس نەیدەگووت:\n"دیالەکتیکەکەی پرۆدۆن، لە چی پێکهاتووە؟ لەوە پێکهاتووە دیالەکتیکی خستۆتە جێگای بەهای بەکارهێنان و بەهای ئاڵوگۆڕ، جێگای خستنەڕوو داخوازی، پێکهاتووە لە بۆچوونە ئابستراکت و دژەکان، وەک دەگمەن و لێشاو، سوودمەندی و خەمڵاندن" .. "ئا ئەم مێتودە لەسەر کاتێگۆریەکانی ئابووری سیاسی پراکتیزە بکە، لۆژیک و میتافیزیکی ئابووری سیاسییت دەستدەکەوێت .. وە وا دەردەخرێن وەک ئەوەی ئەمە بە کاری بزووتنەوەی دیالەکتیکی پێکەوە بەسترابێتن و بەیەکا ئاڵابێتن. بەهیوایشم خوێنەر بێتاقەت نەبێت لەم میتافیزیکە بەم هەموو بونیانی کاتێگۆری و گروپ و زنجیرەو سیستمانەیەوە".\n"ئامێر بەلای پرۆدۆنەوە، "دژەتێزی لۆژیکیی دابەشبوونی کارە"، وە بە یارمەتی دیالەکتیکەکەی، دەستدەکات بەوەی ئامێر بکاتە فابریکە.\nدوای ئەوەی فابریکەی مۆدێرن وەک پێشگریمانەیەک دادەنێت؛ ئینجا بۆ ئەوەی هەژاری بکاتە دەرئەنجامی دابەشبوونی کار، پرۆدۆن هەژاری دەکاتە پێشگریمانەیەک کە لە دابەشبوونی کارەوە هاتووە، ئەمەیش بۆ ئەوەی بگاتە فابریکەو بتوانێت وایدابنێت فابریکە نەفی کردنێکی دیالەکتیکیانەی ئەو هەژاریەیە".\nدواجار مارکس بەڕوونی دەڵێت: "ئەوەی هیگڵ لە دین و یاساو شتی تردا کردوویەتی، پرۆدۆن هەوڵدەدات لە ئابووری سیاسیدا بیکات".\nهیگڵ هیچ کێشەیەکی نیە دایبڕێژێت. تەنها دیالەکتیکی هەیە. پرۆدۆنیش هیچی لە دیالەکتیکی هیگڵ نەهێناوە زمان نەبێت. بەلای ئەوەوە، بزووتنەوەی دیالەکتیک، جیاکردنەوەیەکی دوگماتیکی نێوان چاکەو خراپەیە.\nئەگەر چاکەی پرۆدۆن لەچاو هیگڵدا، دانانی ئەو کێشانە بێت کە وەک خێرێکی گەورە بۆ مرۆڤایەتی، مافی چارەسەر کردنیانی بۆ خۆی پاراستبێت، ئەوا خراپەکەی ئەوەیە تووشی نەزۆکی دێت کاتێک پرسەکە، هاوپەیوەستە بە سەرهەڵدانی کاتێگۆریەکی نوێوە لە ژانی لەدایک بوونێکی دیالەکتیکیانەوە" (مارکس، هەژاریی فەلسەفە).\nئەم بابەتە درێژتر ئامادە دەکەین.\nکارل مارکس، مخطوطات عام 1844 الاقتصادية والفلسفية\nڕەنگە ئەمە ئەو جێگایە بێت -کە وەک جۆرێک لە لێکدانەوەو بیانوو بۆ ئەو بیرو بۆچوونانەی لە ئێمەوە خرانەڕوو- چەند دەرئەنجامێکی لێوە پێشکەش بکەین دەربارەی دیالەکتیکی هیگڵ بە گشتی و خستنەڕووەکەی لە "فینۆمینۆلۆژیا" و "لۆژیک" دا بەتایبەتی و دواییش پەیوەندی بزووتنەوەی ڕەخنەگرانەی نوێ پێیەوە .. ئێمە ئێستا لەکوێی دیالەکتیکەکەی هیگڵدا وەستاوین؟ هەژاری لە ئیدراکی پەیوەندیەکانی نێوان ڕەخنەی نوێ و هەموو فەلسەفەکەی هیگڵدا؛ بەتایبەت دیالەکتیکی هیگڵی؛ ئێجگار گەورەیە .. ڕەخنەگرەکانی وەک شتراوس و برۆنۆ باوەر تا ئێستایش بە تەواوی لە چوارچێوەی لۆژیکەکەی هیگڵدا ماونەتەوە .. دوای ئەم هەموو کڵاونە کۆمیدیە بۆ ئەم ئایدیالیزمەی لە گیانەڵادایە لە ژێر ماسکی ڕەخنەدا (واتە هیگڵیە لاوەکە) - هەتا ئێستایش ئەوە دەرنەبڕدراوە کە ئیتر کاتی ئەوە هاتووە، ڕەخنەگرانە خۆمان لەگەڵ ئەم هیگڵیە لاوە -دیالەکتیکی هیگڵی- یەکلایی بکەینەوە .. فیۆرباخ تەنها کەس بووە کە هەڵوێستێکی ڕەخنەگرانەی جیددی لە دیالەکتیکی هیگڵی گرتووەو بە دەرئەنجامێکی ڕاستەقینە گەیشتووە لەو بوارەدا. لە واقیعدا فیۆرباخ گەورەترین توانای ڕاستەقینە بوو بەسەر فەلسەفەی کۆندا .. دەستکەوتە گەورەکەیشی ئەوە بوو کە: بورهانی کرد فەلسەفە هیچ نیە ئاین نەبێت کە لە شێوەی بیردا پێشکەش کراوە، وە بە مێتودێکی بیرکەرەوانە خراوەتەڕوو، بۆیە پێویستە وەک شێوەو شێوازێکی تر لە ئیغترابی ماهیەتی ئینسانی، دژایەتی بکرێت.\nکارل مارکس، هەژاریی فەلسەفە\n ئەم مێتودە ڕەهایە چیە؟ ئەوە ئابستراکت کردنی بزووتنەوەیە. ئەی ئابستراک کردنی بزووتنەوە چیە؟ ئەوە بزووتنەوەیە لە حاڵەتی ئابستراکت کردندا، ئەی بزووتنەوە چیە لە حاڵەتی ئابستراکتدا؟ ئەوە داڕشتنە لۆژیکیەکەی بزووتنەوەیە یان بزووتنەوەی عەقڵی بێگەردە. ئەی عەقڵی بێگەرد لە چی پێکدێت؟ لە دانانی خۆی ، دژایەتی خۆی ، پێکهێنانی خۆی ؛ بۆ داڕێژانی خۆی وەک تێز ، دژەتێز ، پێکهاتن ، یان، بۆ سەلماندنی خۆی ، نەفی کردنی خۆی ، وە نەفی کردنی نەفیەکەی خۆی .\nعەقڵ چۆن کاردەکات بۆ جەخت کردنەوە لە خۆی، بۆ دانانی خۆی لە کاتێگۆریەکی دیاریکراودا؟ ئەمە کاری عەقڵ خۆی و بەرگریکارەکانێتی.\nبەڵام کاتێک عەقڵ دەستدەکات بە دانانی خۆی وەک تێز ، ئەم تێزە، ئەم بیرە ، دژی خۆی دەوەستێتەوە، کەرت دەبێت بە دوو بیرکردنەوەی دژ بەیەک - پۆزەتیڤ و نیگەتیڤ، بەڵێ و نەخێر. ناکۆکی نێوان ئەم دوو ڕەگەزە دژبەیەکەی لە دژەتێزەکان پێکدێن، بزووتنەوەی دیالەکتیکی پێکدەهێنێت. بەڵێ دەبێتە نەخێر، نەخێر دەبێتە بەڵێ، بەڵێ دەبێتە هەردوو بەڵێ و نەخێر، نەخێر دەبێتە هەردوو نەخێرو بەڵێ، وە ئیتر دژەکان پارسەنگ دەبنەوە، بێلایەن دەبن، وە یەکتری ئیفلیج دەکەن. یەکگرتنی ئەم دوو بیرکردنەوە دژە، بیرکردنەوەیەکی نوێ پێکدەهێنێت کە پێکهاتەیەکە لە هەردووکیان. ئەم بیرکردنەوەیەیش، سەرلەنوێ کەرت دەبێتەوە بە دوو بیرکردنەوەی دژ بەیەک کە ئەوانیش بە دەوری خۆیان، لە پێکهاتەیەکی نوێدا ئاوێتە دەبنەوە. ئا لەم ژانگرتنەوە، گروپێک لە بیرکردنەوە لە دایک دەبێت. ئەو گروپە لە بیرکردنەوە، شوێن هەمان بزووتنەوەی دیالەکتیکی دەکەوێتەوە هەروەک کاتێگۆریەکی سادە، وە گروپێکی دژیشی هەیە وەک دژەتێز . ئا لەم دوو گروپە بیرکردنەوەیەش، گروپێکی نوێ لە بیر لەدایک دەبێت کە دژەتێزی هەموویانە.\nوە هەروەک چۆن لە بزووتنەوەی دیالەکتیکیی کاتێگۆریە سادەکانەوە، گروپێک لەدایک دەبێت، ئەوا لە بزووتنەوەی گروپە دیالەکتیکیەکانیشەوە، زنجیرەیەک لە دایک دەبێت، وە لە بزووتنەوە دیالەکتیکیەکەی ئەو زنجیرانەیشەوە، تەواوی سیستمەکە لەدایک دەبێت.\nئا ئەم مێتودە لەسەر کاتێگۆریەکانی ئابووری سیاسی پراکتیزە بکە، لۆژیک و میتافیزیکی ئابووری سیاسییت دەستدەکەوێت، یان، بە دەستەواژەیەکی تر، ئەو کاتێگۆریە ئابووریانەت وەگیردەکەوێت کە هەموو کەس دەیانزانێت، بەڵام وەرگێڕدراون بۆ زمانێک کە کەم ناسراوە، وە وایشیان لێدەکات وا بنوێنن وەک ئەوەی تازە لە سەری عەقڵی بێگەرددا گەشابێتنەوە، ئەو کاتێگۆریانەیش وا دەردەخرێن وەک ئەوەی ئەمە بە کاری بزووتنەوەی دیالەکتیکی پێکەوە بەسترابێتن و لە یەکەوە ئاڵابێتن. بەهیوایشم خوێنەر بێتاقەت نەبێت لەم میتافیزیکە بەم هەموو بونیانی کاتێگۆری و گروپ و زنجیرەو سیستمانەیەوە. پرۆدۆن، سەرباری ئەو هەموو هیلاکیەی تووشی هاتووە بۆ گەیشتن بە بەرزترین لووتکەی سیستمی دژەکان، هەرگیز نەیتوانیوە، خۆی لە دوو پلەی یەکەم، بەرزتر بکاتەوە، لە تێزو دژەتێزە ئاسانەکان؛ وە تەنانەت ئەو دوو جارەیش کە پێیدا هەڵزناوە، لە یەکێک لەو دوو بۆنەیەدا، بەسەر پشتدا کەوتۆتەوە خوارەوە.\n. پێکهاتن: دەرئەنجامی کۆی نێوان تێزو دژەتێز.\n. ئەم بڕگەیە لە چاپی عەرەبیدا نیە.\nقوتابخانە فەلسەفیەکانی ئەڵمان کارل مارکس\nفەلسەفە لە نێوان هیگڵ و فیۆرباخ و مارکسدا\nهیگڵ دەڵێت: "دین ناوەڕۆکێکی هاوبەشی هەیە لەگەڵ فەلسەفەدا، تەنها لە شێوەدا جیاوازن" (هیگڵ، مختارات -١).\nمارکسیش دەڵێت: "تەنها کەسێک کە هەتا ئێستا، هەڵوێستێکی ڕەخنەگرانەی جیددی لە دیالەکتیکی هیگڵ وەرگرتبێت، فیۆرباخە .. دەستکەوتە گەورەکەی فیۆرباخیش ئەوەیە کە: دەریخست فەلسەفە هیچ نیە دین نەبێت کە لە شێوەی بیردا پێشکەش دەکرێت و بەشێوەیەکی بیرکەرەوانە دەخرێتەڕوو، هەر لەبەر ئەوە پێویستە وەک شێوەو شێوازی بوونی ئیغترابی ماهیەتی مرۆڤ، دژایەتی ئەو فەلسەفەیە بکرێت" (مارکس، مخطوطات عام 1844 الاقتصادية والفلسفية).\nبەلای مارکسەوە: مێژووی یۆنان بە هەموو چەرخەکانیەوە، مێژووی ململانێی نێوان ئابستراکتەکان بووە: عەقڵ، ڕۆح، دڵ، بوونگەرایی زەمینی، هتد. لەو جیهانە ڕۆحانیەدا، تەنانەت کردەی کەسایەتیەکانیش مێتافۆرین و وێنەیەکی سۆفیگەرانەیان پۆشیوە. ئەو وێنەیەیش لە پیاوە حەکیمەکاندا دەرکەوتووە، ئەوانەی خۆشەویستی حیکمە (فەلسەفە)، دەربڕی جیهانە ئەفسانەییەکەیان بووە.\nلە یۆناندا ٣ قوتابخانەی فەلسەفی سەرەکی هەبووە: (ڕواقیەکان)، (ئەبیقۆریەکان)، (گوماندارەکان). هەر قوتابخانەیەکیش لەم قوتابخانانە، حەکیمی تایبەت بە خۆیانیان هەبووە (حەکیم = فەیلەسووف). جەهل و مەعریفە سەرچاوەی خێرو شەڕەو ئەمەیش لە یۆناندا، بابەتی سەرەکی فەلسەفەی گرێکیەکان بووە ئەگەرچی لە فیزیایش دواون.\nمارکس دەڵێت: "لەلای ڕواقیەکانیش، فەلسەفە دابەش دەبێت بە سێ مەزهەب: "فیزیاو ئەخلاق و لۆژیک".\n"ئەوان فەلسەفە دەچوێنن بە ئاژەڵ و هێلکە: لۆژیک ئیسقانی ئاژەڵ و ماسوولکەکانێتی، توێکڵی دەرەوەی هێلکەیە؛ ئەخلاق گۆشتی ئاژەڵ و سپێنەی هێلکەیە؛ فیزیایش ئاژەڵەکە خۆی و زەردێنەی هێلکەیە" (زینۆن).\nلە ڕەخنەی فەلسەفەی ئەڵمانیشدا، مارکس دەڵێت: "تەنانەت لە دواین خۆهیلاک کردنیشیدا، ڕەخنەی ئەڵمانی مەیدانی فەلسەفەی جێنەهێشت .. وە هەموو ئەو پرسیارانەیشی دەیخستنەڕوو لە بارەی خۆیەوە، هەمووی بەبێ جیاوازی .. لە زەویی سیستمێکی فەلسەفی دیاریکراوەوە سەریهەڵدەدا کە فەلسەفەکەی هیگڵ بوو. وە چەواشەکارییش نەک هەر لە وەڵامی ئەو پرسیارانەدا هەبوو، بەڵکو لە خودی پرسیارەکان خۆشیاندا بوو. ئەم پاشکۆیەتیەیش بۆ هیگڵ هۆکاری ئەوەیە کە کەس لەو ڕەخنەگرە مۆدێرنانە، تەنانەت هەوڵی ڕەخنەیەکی کۆی ئەو سیستمە هیگڵیەیان نەداوە" .. "کۆی ڕەخنەی فەلسەفی ئەڵمانی لە شتراوسەوە هەتا شتێرنر، لە ڕەخنەی تێڕوانینە دینیەکاندا کورت دەکرێتەوە .. بەلای ئەوانەوە هۆشیاری سیاسی و حقوقی و ئەخلاقی، هۆشیاری دینی و تیۆلۆژین، وە مرۆڤی سیاسی و ئەخلاقی و دینییش -واتە "مرۆڤ" لە دواین شیکردنەوەیدا- مرۆڤێکی دینیە" .. بەڵام "بە پێچەوانەی فەلسەفەی ئەڵمانیەوە کە لە ئاسمانەوە دادەبەزێتە سەر زەوی، دەبێت لێرەدا سەرکەوتن لە زەویەوە بێت بەرەو ئاسمان" (كارل ماركس، الايديولوجية الالمانية)).\nدووبارە مارکس دەڵێت: "بەلای هیگڵەوە، هەرچی ڕوویداوەو تا ئێستایش ڕوودەدات، هەر ئەوەیە کە لە زیهنی خۆیدا ڕوویداوە. هەر بەو جۆرە فەلسەفەی مێژوو هیچ نیە مێژووی فەلسەفە نەبێت، مێژووی فەلسەفەکەی خۆی. وە ئیتر "مێژوویەک لەسەر زنجیرەی کات" بوونی نیە، بەڵکو هەر تەنها "زنجیرەی ئایدیا لە تێگەیشتنیاندا" بوونی هەیە. هیگڵ وادەزانێت جیهان بە بزووتنەوەی بیر بینا دەکات، ئەمە لەکاتێکا ئەو، هەر تەنها سیستماتیکیانە، بە مێتودی ڕەها، بە بینا کردنەوەو پلەبەند کردنی ئەو بیرکردنەوانەوە خەریکە کە لە عەقڵی هەموو کەسێکدایە، کارل مارکس، هەژاریی فەلسەفە.\n"تێڕوانینی فیۆرباخ لە جیهانی هەستدا، لە لایەک هەر تەنها تێڕامانە لەم جیهانە، لە لایەکی ترەوە سۆزداریەکی ڕووتە. ئەو دەڵێت مرۆڤ لە بری ئەوەی بڵێت "مرۆڤی مێژوویی بەکردەوە". ئەو "مرۆڤە" یش لە واقیعدا "ئەڵمانیە". لە حاڵی یەکەمدا، لە تێڕامان لە جیهانی هەست، وەک پێویست تووشی ناکۆکی دێت لەگەڵ هۆشمەندی خۆی و سۆزداریەکەی ....\nبە هەرحاڵ، لەو تێڕوانینەدا کە شتومەک وەک خۆی دەبینێت، وەک ئەوەی بە کردەوە ڕوویداوە (مەبەستی تێڕوانینی ماتریالیستانەیە بۆ مێژوو، وەرگێڕ)، لەو تێڕوانینەدا، هەموو مەسەلەیەکی فەلسەفی قووڵ، زۆر بە سادەیی، لە واقیعێکی تاقیگەییدا چارەسەر دەکرێت .. با بۆ نموونە مەسەلەی گرنگی پەیوەندی مرۆڤ و سروشت وەربگرین (یان تەنانەت وەک برۆنۆ دەڵێت "ناکۆکی لە سروشت و مێژوودا وەبگرین"، ئەمە وەک ئەوەی گوایە، ئەمانە لێرەدا "دوو شتی" جیاواز بن لە یەکتر، وەکو گوایە مرۆڤ ڕووبەڕووی سروشتێک نەبووبێتەوە کە مێژووییەو مێژوویەکیش کە سروشتیە) .. ئەم مەسەلەیە .. دەگەڕێتەوە سەر تێگەیشتنی ئەم واقیعەی داهاتوو: ئەویش ئەوەیە "یەکێتی سروشتیی مرۆڤ" کە زۆر ناسراوە، هەر لە زەمانێکی زۆر کۆنەوە، لە گەشەی پیشەسازیدا خۆی بینیوەتەوەو لە هەموو چەرخێکیشدا بە جۆری جیاواز خۆی دەربڕیوە، واتە بە پێی پێشکەوتنی کەم تا زۆری پیشەسازی، وە ئەمە سەبارەت بە "خەباتی" مرۆڤیش دژی سروشت هەروا بووە تا ئەوکاتەی هێزی بەرهەمهێنانی ئەم مرۆڤە خۆی، توانیویەتی بەشێوەیەکی گونجاو بچێتە پێشەوە. پیشەسازی و بارزگانی و بەرهەمهێنان و ئاڵوگۆڕی پێداویستیەکانیش، لە لایەنی خۆیانەوە، مەرجی تایبەتی خۆیانیان هەیە لە دابەشکردن و بنکەی چینە کۆمەڵایەتیە جیاوازەکاندا، ئەمەی دواییشیان بە دەوری خۆی، مەرجدارە بە تەرزی کارکردنەکەی. بە هۆی ئا ئەمەوەیە فیۆرباخ، بۆ نموونە لە مانشستەر، هیچ نابینێت پیشەسازی و ئامرازو دەرزی و کەرەسەی چنین نەبێت کە بەر لە سەدەیەک لەمەوبەر لەوێدا بوونیان نەبوو. فیۆرباخ بە شێوەیەکی تایبەتی لە تێڕوانینەکانی زانستی سروشت دەدوێت، ژیان دەکاتەوە بە بەر ئەو نهێنیانەدا کە نادۆزرێنەوە بە چاوی فیزیاویەکان و کیمیاویەکان نەبێت: بەڵام چۆن زانستی سروشت بوونی دەبوو ئەگەر بازرگانی و پیشەسازی نەبوایە .. ئایا ئەوە بازرگانی و پیشەسازی، چالاکیە ماتریالیستیەکانی مرۆڤ نیە، ئامانجی زانست دیاری دەکەن و ماتریالی بۆ ئامادە دەکەن؟ ئا ئەم چالاکیە، ئەم کار کردنە، دروستکردنی بەردەوامی ماتریالیستانە لە لایەن مرۆڤەوە، بەکورتی ئەم بەرهەمهێنانە، ئەوەیە بنەمای هەموو ئەو جیهانە هەستپێکراوە وەک ئەوەی لەم ڕۆژگارەماندا دەیبینین ..\n.. فیۆرباخ لێرەدا دووبارە خۆی دەبەستێتەوە بە تیۆریەوەو ئیدراکی مرۆڤ ناکات لە مەرجە کۆمەڵایەتیەکانیدا، لەو مەرجە کۆمەڵایەتیەی ژیانیاندا کە وەک ئەوەی لێکردوون کە ئێستا هەن؛ لەگەڵ ئەوەشدا بە هیچ جۆرێک ناگاتە ئەو مرۆڤانەی لە بووندان و کرداری واقیعی دەکەن، بەڵکو خۆی دەبەستێت بە ئابستراکت کردنی "مرۆڤ" ەوە، وە ناگاتە دان پێدانان بە مرۆڤی "بەکردەوەدا، بەو تاکەدا کە لە گۆشت و خوێنە" تەنها لە عاتیفەدا نەبێت، بە واتایەکی تر فیۆرباخ "پەیوەندیە ئینسانیەکان" ی تر نازانێت "مرۆڤ لەگەڵ مرۆڤ" تەنها خۆشەویستی و هاوڕێیەتی نەبێت، خۆشەویستی و هاوڕێیەتی نموونەییش ..\nفیۆرباخ لەو سنوورەدا کە ماتریالیستیە، ناهێڵێت مێژوو بێتە ناوەوە، وە لە سنووری هێنانەناوەوەی مێژوودا بە حیسابی خۆی، ئیتر ماتریالیست نیە. بەلای ئەوەوە مێژوو و ماتریالیزم بە تەواوی لێکدابڕاون .. (کارل مارکس، الايديولوجية الالمانية، ل : ٣٤، ٣٥، ٣٦، ٣٧).\n.. هەر لەبەر ئەوە فیۆرباخ لەم حاڵەتەدا هەرگیز لە جیهانی مرۆڤ نادوێت، بەڵکو بەردەوام پەنا بۆ سروشتی دەرەوە دەبات، زیاتر لەوەیش بۆ سروشتێک کە هەتا ئێستایش مرۆڤ سەرنەکەوتووە بەسەریدا. بەڵام هەموو داهێنانێکی نوێ، وە هەموو پێشکەوتنێکیش کە پیشەسازی بەدەستی دەهێنێت، بەشێکی تریش لەم مەیدانە دادەماڵن، بەجۆرێک ئەو زەویەی ئەو نموونانە تیایا برەوی سەندووەو دەیەوێت ئەم نموونە فیۆرباخیانە بسەلمێنێت، بەردەوام لە بەرتەسک بوونەوەدایە. (ماهیەت) ی ماسی -ئەگەر ویستمان نموونەیەک لە بابەتەکانی فیۆرباخ وەربگرین- ئەوە (بوونەکەیەتی)، واتە ئاو. (ماهیەت) ی ماسی ڕووبار؛ ماهیەتی ئاوی ڕووبارە. بەڵام ئەو ئاوە لەوە دەردەچێت ئیتر (ماهیەت) ی ماسی بێت و دەبێتە ناوەندێک کە چیتر لەبار نیە بۆ ژیانی ماسی کاتێک ڕووبارەکە دەخرێتە خزمەتی پیشەسازیەوە، واتە کاتێک ئاوەکەی دەبێتە کەناڵێک، ئیتر هەر تەنها بە بڕینی ئاوەکە، دەتوانرێت ماسیەکە لە ژینگەی بوونی مەحروم بکرێت (کارل مارکس، هەمان سەرچاوە، ل : ٥٤، ٥٥).\nStill Under Construction


سەرۆکی فراکسیۆنی گۆڕان: پێویستە پەرلەمان ڕۆڵی خۆی ببینێ لە چارەسەری کێشەکانی نێوان هەرێم و بەغداد\nتایبەت بە پرسی بڕینی بەشە بودجەی هەرێم لە بەغدادەوە سەرۆکی فراکسیۆنی گۆڕان لە پەرلەمانی کوردستان دەڵێت: پرسی بودجە و موچە و ئەو بڕە پارەیەی کە لە عێراقەوە دێت و بڕی تەواوکاری بۆ موچەی فەرمانبەرانی ھەرێم پرسێکە کە ڕەھەندی سیاسی لە عێراق دا ھەیە، بۆیە ئەمرۆ دور لە ھەر بنەمایەک بەشە بودجەی ھەرێمیان لەو قەرزە دانەنا.\nگوڵستان سەعید، سەرۆکی فراکسیۆنی گۆڕان نوسیویەتی: چەندین هۆکاری ناوخۆیی هەن بونەتە هۆکاری ئەم دۆخە کە ئەوانیش؛ ناڕونی لە داھات و ناشەفافیەت لە دۆسیەکانی نەوت، خراپ کۆکردنەوەی باج و ڕسومات و کۆنترۆڵ نەکردنی سنورەکان و قاچاخچێتی و گەندەڵی و دەستبەسەراگرتنی کۆمپانیای خزمەتگوزاری کەسی و حیزبی کە داھاتەکان بۆ خەزێنەی حکومەت ناگەڕێتەوە، ھەنگاوەکانی چاکسازی خاو بەڕێوەدەچن، چاکسازی ھەموو بوارە جیاوازەکانی نەگرتۆتەوە.\nسەرۆکی فراکسیۆنی گۆڕان بەپێوستی دەزانێت پەرلەمان ڕۆڵی هەبێت لە چارەسەری کێشەکاندا و دەڵێت: دەبێ پەرلەمان ڕۆڵی خۆی ببینێ بە ھەماھەنگی کردن لەگەڵ حکومەت تا ھەنگاو بنێن بۆ چارەسەر کردن و پابەند بوون بەو ڕێکەوتنانەی کە لە ڕابردوو ھەرێم لەگەڵ بەغدا واژۆیان کردوە یاخود لە داھاتوو واژۆی دەکەن.


دەستەیەکی سەر بە نەتەوە یەکگرتووەکان داوای ئازادکردنی چالاکوانێکی کە توشی ڤایرۆسی کۆرۆنا بووە لە ئێران دەکات\nدەستەیەکی شارەزای مافی مرۆڤی سەر بە نەتەوە یەکگرتووەکان ڕۆژی چوارشەممە داوای لە ئێران کرد دەستبەجێ چالاکوان و ڕۆژنامەوان نێرگس محەمەدی ئازاد بکات کە بە پێی ڕاپۆرتان توشی ڤایرۆسی کۆرۆنا بووە هۆشداری دەدات ژیانی لە مەترسیدایە.\n16 شارەزای سەربەخۆ لە بەیاننامەیەکدا نیگەرانییەکی قوڵیان لەمەڕ تەندروستی محەمەدی ڕاگەیاند کە لە زیندانی زنجانی باکوری ڕۆژئاوی ئێراندایە.\nنێرگس محەمەدی تەمەن 48 ساڵان کاتێک لە ساڵی 2015 دەستگیرکرا، چالاکوانێکی دژ بە لەسێدارەدان و گوتەبێژی نێوەندی مافەکانی مرۆڤ بوو لە ئێران ئەو نێوەندەی کەلەلایەن وەرگری خەڵاتی نۆبڵ بۆ ئاشتی شیرین عەبادییەوە دامەزرابوو.\nئەو خانمەی کە دایکی دوو منداڵە سزای 10 ساڵ زیندانیکردن دراوە بە تاوانی " دامەزراندن و بەڕێوەبردنی گروپێکی نایایاسی" و چەندی تاوانی تریش خراوەتە پاڵی.\nئەو شارەزایانەی سەر بە نەتەوە یەکگرتووەکان کەلەلایەن نەتەوە یەکگرتووەکانەوە دەستنیشان کراون بەڵام لە بری نەتەوە یەکگرتووەکان لێدوان نادەن، دەڵێن محەمەدی لە کۆتایی مانگی شەشەوە نیشانەکانی کۆڤد19ی تیادا دەرکەوتووەو پاشان رەوشی تەندروستی بەرەوخراپبوون چووە و لە 5 ی مانگی 7 وە ڕەوشی تەندروستی ئێجگار خراپە.\nئەو لە هەشتی مانگی 7 تاقیکردنەوەی ڤایرۆسی کۆرۆنای بۆ ئەنجام دراوە بەڵام هەتا ئێستا ئەنجامەکەی پێنەدراوەتەوە.\nئێران یەکێکە لەو وڵاتانەی ڤایرۆسی کۆرۆنا بە خراپترین شیوە کاری تێکردووە.


ئه‌و ڕۆژانه‌ی عیراق ده‌له‌رزێنن\nته‌نها له چوارشه‌ممه و یه‌كشه‌ممه مانگی پێشوو، سێشه‌ممه‌ی هه‌فته‌ی ڕابوردوودا ده‌رناكه‌ون. به‌ڵام ئه‌مانه‌ی دووایی ئه‌گه‌ر ژماره‌ی قوربانییه‌كانیش تیایاندا كه‌مبێت ، عیراق ده‌له‌رزێنن و ده‌یخه‌نه به‌رده‌م دڵه‌ڕاوكێیه‌كی گه‌وره‌تر له دڵنیابوون له‌داهاتووی وڵات.\nهۆكاره‌كانیش، به‌كورتییه‌كی عیراقی، زۆرترن له په‌نجه‌درێژ كردن بۆ قاعیده و پاشماوه‌كانی به‌عسدا. ئه‌مه‌ش ئه‌وه ناگه‌یه‌نێت لایه‌نه سیاسییه ناوخۆیه‌كان تۆمه‌تبار بكرێت و تاوانباره سه‌ره‌كییه‌كان ده‌رهه‌ق به‌خه‌ڵكی عیراق(قاعیده و به‌عس) له‌بازنه‌كه بكرێنه ده‌ره‌وه. به‌ڵام پرسیاره له‌وێدا یه‌خه‌ی عیرلااقییه‌كانی ناو پرۆسه‌ی سیاسی ده‌گرێته‌وه كه هه‌ر كات گه‌یشتنه ته‌نگژه‌یه‌ك، یه‌كسه‌ر ده‌كه‌ونه قسه‌كردن له‌سه‌ر ئه‌منی عیراق.\nكاتێك جیاوازییه‌ك یان ڕێكنه‌كه‌وتنێك دێته‌كایه‌وه، ده‌نگه نزمه‌كان له‌وه‌دا به‌رز ده‌بنه‌وه كه‌هه‌ڕه‌شه‌ی تێكچوونی باری ئه‌منی و داهاتووی عیراق بكه‌ن.وه‌ك ئه‌وه‌ی ڕێگایه‌كی تری "ده‌نگ به‌رزی" نه‌بێت له‌وه زیاتر. له‌به‌رامبه‌ردا به‌عسییه‌كان و قاعیده‌و "هاوڕا عیراقییه‌كانیان" له كاتی هێمنی و ته‌بایی ڕووكه‌شی هێزه ناوخۆییه‌كاندا هه‌ڕه‌شه‌ی خۆیان ده‌كه‌ن و، به‌شێوه‌یه‌كی به‌رچاویش به‌ڵێنه‌كانی خۆیان له‌ناو خوێنی قوربانییه عیراقییه‌كاندا ده‌بیننه‌وه.\nمه‌سه‌له‌كانیش به‌گشتی، له‌ناویاندا خه‌ڵتان خوێنكردنی به‌غدا به‌و شێوازه جۆراجۆرانه‌ی ده‌یانبینین؛ له‌مڕۆ به‌دواوه لێكدانه‌وه‌ی تریان بۆ ده‌كرێت چی تر خه‌ڵك بڕوا به‌هه‌موو شتێك ناكه‌ن. كاتی ئه‌وه هاتووه تێگه‌یشتنی ترمان بۆ هه‌موو ئه‌م ڕۆژه ڕه‌شانه‌ی عیراق هه‌بێت و، ئه‌گه‌ر هیزه توندڕه‌وه‌كانی ناو پرۆسه‌ی سیاسی و ئه‌وانه‌ی خه‌ڵكی جیا له ژن و پیاوی هاوشێوه "جنس" ده‌كوژن دوور نه‌خرێنه‌وه له‌هه‌ر داهاتوویه‌ك، هه‌ڕه‌شه‌كردن و دڵڕه‌قی تووخمی سه‌ره‌كی بێت.\nده‌بێت ئه‌وه‌شمان له‌به‌ر چاوبێت كه كۆتای هێنان به‌م هه‌موو خوێنڕشتن و توتدوتیژییه، به‌بێ به‌لاوه‌نانی حوكمڕانیی تایفه‌گه‌ری ئامانجێكی خه‌یاڵئامێزه و به‌شێكه له‌و ڕۆمانسیه‌ته سیاسییه‌ی جاران ده‌خرایه پاڵ چه‌په‌كان.


شاندێکی باڵای حکومەتی هەرێمی کوردستان بەشداری لە سیمینارێك دەکات لە پەرلەمانی بەریتانیا – نوێنەرایەتی حکومەتی هەرێمی کوردستان\nشاندێکی باڵای حکومەتی هەرێمی کوردستان بەشداری لە سیمینارێك دەکات لە پەرلەمانی بەریتانیا\nنوێنەرایەتی حکومەتی هەرێمی کوردستان لە بەریتانیا بە هەماهەنگی لەگەڵ گرووپی پەرلەمانتارانی هەموو پارتەکانی بەریتانیا APPG ، وه هه‌ردوو دامه‌زراوه‌ی ئەنجومەنی ڕۆژهەڵاتی ناوەڕاستی پارتی پارێزگارانی بەریتانیا و سەنتەری (دیراساتی ئۆپۆزسیۆن) لە زانکۆی بۆڵتن، سیمینارێکی لە تەلاری پەرلەمانی بەریتانیا لەسەر تاوانەکانی داعش دژ بە ئێزیدیەکان و بەرپرسیاریەتی نێوده‌وڵه‌تی و وەدەستهێنانی دادپەروەری و ناساندنی تاوانه‌کان وەك جینۆساید سازکرد.\nلەو سیمینارەدا کەوا بەڕێزان محمود حاجی ساڵح وەزیری شەهیدان و کاروباری ئەنفالکراوان، کاروان جمال تاهیر نوێنەری حکومەتی هەرێمی کوردستان لە بەریتانیا، دکتۆر سامی جلال بەڕێوەبەری گشتی دیوانی وەزارەتی ناوەخۆ، شێری تاڵەبانی سەرۆکی ڕێکخراوی سید و دکتۆر ئەلیکساندەر کۆرب لە سەنتەری ستانلی بێرتن بۆ هۆڵۆکۆست و جینۆساید ووتاریان پێشکەش کرد و ڕۆشناییان خستە سەر تاوانەکان و گرینگی خێراکردنی پڕۆسەی دادگایی کردنی تاوانباران.\nسەرەتا کاروان جمال تاهیر نوێنەری حکومەتی هەرێمی کوردستان لە بەریتانیا داوای لە کۆمەڵگای نیودەوڵەتی کرد حوکمی یاسا بەکاربێنن بۆ وەدەستهێنانی دادپەروەری بۆ قوربانیانی جینۆساید، وە پاراستنی هاوڵاتیان لە کۆمەڵکوژی، تاوانەکانی جەنگ و پاکتاوی ڕەگەزی. هەروەها ووتی:\n” کوردستان هاوپەیمانێکی سەرەکی کۆمەڵگای نێودەوڵەتی بوو بۆ لەناوبردنی داعش و سه‌رکه‌وتوانه ئه‌وکاره‌مان ئه‌نجامدا، ئێستاش بۆ ئەوەی تاوانباران بهێنرێنه بەردەم دادگا و سزابدرێن، هاوپه‌یمانییه‌کی هه‌مانشیوه پێویسته. هاوکات هەروەك چۆن بەریتانیا خاوەنی پێشنیاری دروستکردنی لیژنه‌ی تایبەت بە کۆکردنەوەی بەڵگەکانی تاوانەکانی داعش بوو له ئه‌نجومه‌نی ئاسایش، به هه‌مانشێوه داوا له به‌ریتانیا دەکەین که ڕۆڵی خۆیان ببینن و فشار بخاتە سەر نەتەوە یەکگرتووەکان بۆ ئەوەی بڕیارەکە خێراتر جێبەجێ بکرێت.”\nلە لای خۆیەوە محمود حاجی ساڵح وەزیری شەهیدان و کاروباری ئەنفال سوپاسی هەموو هەوڵە جیددیەکانی بەریتانیا و نەتەوەیەکگرتووەکانی کرد بۆ دەرکردنی بڕیاری ئەنجومەنی ئاسایشی نێودەوڵەتی ژمارە ٢٣٧٩ بۆ کۆکردنەوەی بەڵگەکانی تاوانەکانی داعش و داوای خێراکردنی پڕۆسەی کارەکانی کۆمیتەی جێبەجێکاری ئەو بڕیارەی کرد هەروەها ووتی: ” دەبێت دادگایەکی تایبەتی نێودەوڵەتی دابمەزرێت بۆ ئەوەی تاوانبارانی کەیسی ئێزیدیەکان دادگایی بکرێن و ببێتە ڕێگر لە دووبارەبوونەوەی ئەو تاوانانە لە داهاتوودا.”\nخاتوو شێری تاڵەبانی سەرۆکی ڕێکخراوی سید لە ووتارەکەیدا ووتی: ” کۆمەڵگایەکی گەورەمان هەیە ئێستا کە دووچاری نەخۆشی دەروونی بوونەتەوە بەهۆی تاوانەکانی داعش و پێویستیان بە چاودێری ڕاستەوخۆ و بەردەوام هەیە. دامەزراوەکەمان لەو بوارەوە هاریکاری باشیان پێشکەش دەکات. پێویستە بەردەوامی بدرێت بە کۆمەك کردنی حکومەتی هەرێم و ڕێکخراوە ناحکومیەکان بۆ ئەوەی بتوانن هاریکاری بەردەوام پێشکەش بەو ئاوارانە بکەن کە ڕووبەڕووی نەخۆشی دوورخایەن بوونەتەوە.”\nلە بواری سەقامگیری و ئاسایشی ناوچەکە، دکتۆر سامی جلال بەڕێوەبەری گشتی دیوانی وەزارەتی ناوەخۆ ووتارێکی پێشکەش کرد و ئاماژەی بەوەدا کەوا سەرهەڵدانی داعش لە سوریا و عێراق هەڕەشەیکی ترسناکی خستۆتە سەر سەقامگیری ناوچەکە و دەربەدەربوون و ئاوارەبوونی زیاتر لە ١.٢ ملیۆن کەس بۆ هەرێمی کوردستان. ووتیشێ: ” هەرێمی کوردستان پێویستی بە هاریکاری بەردەوامی کۆمەڵگای نێودەوڵەتیەوە هەیە بۆ ئەوەی بتوانێت پێداویستیەکانی ئاشتبوونەوە دابین بکات و سەقامگیری بگەڕێنێتەوە ناوچە ڕزگارکراوەکان.”\nلە کۆتایی پانێڵەکەشدا دکتۆر ئەلێکساندەر کۆڕب لە سەنتەری ستانلی بێڕتن بۆ دیراساتی هۆڵۆکۆست و جینۆساید لە زانکۆی لێستەر ئاماژەی بەوەدا کە بۆ ڕێگەگرتن لە دووبارەبوونەوەی جینۆسایدێکی وەك ئەوەی ئێزیدیەکان پێویستە فرە نەتەوەیی و ئایینی لەکوردستان و عیراق بپارێزرین. ووتیشی؛ ” کاتێك جینۆساید ڕوودەدات، پێویستیمان بە دەیەها ساڵ هەیە بۆ نەهێشتنی ئاسەوارەکانی. ئەوەی بەسەر ئێزیدیەکاندا هات بە بێ هیچ گومانێك جینۆسایدە و پێویستیشە لەو ڕووەوە مامەڵەی لەگەڵدا بکرێت.” شایانی باسە خاتوو ڕۆزی وینتەرتن جێگری سەرۆکی پەرلەمانی بەریتانیا و ژمارەیەك پەرلەمانتار، لۆرد، ڕۆژنامەنووس، شارەزا، ئەکادیمی و ڕێکخراوە ناحکومیەکان ئامادەی سیمینارەکە بوون\n← نوێنەرایەتی حکومەتی هەرێم لە بەریتانیا دیدارێکی ئابووری و بازرگانی بۆ شاندێکی بازرگانی هه‌رێمی کوردستان لە لەندەن ڕیکخست\nوەزیری شەهیدان و کاروباری ئەنفال لەگەڵ وەزیری کاروباری ڕۆژهەڵاتی ناوەڕاست کۆدەبێتەوە →


خورما:شه‌وانى قه‌در هێنده‌ى تر فرۆشى ده‌فڕێ.\nهه‌موو ساڵێك هه‌ر له‌گه‌ڵ هاتنى مانگى ڕه‌مه‌زان خواردنێك ڕه‌واجێكى فراوانى ده‌بێت و به‌جۆرێك بازاڕ و زۆرێك له دوكانه‌كان سه‌رقاڵى خۆى ده‌كات كه ئه‌ویش خورمایه،به‌ڵام وه‌ك فرۆشیارانی ده‌ڵێن: ئه‌مساڵ به‌هۆى قه‌یرانى داراییه‌وه ئه‌و گه‌رم و گوڕییه‌ى جارانى له‌لایه‌ن كڕیارانه‌وه نه‌ماوه .\nخورما سه‌ره‌ڕای ئه‌وه‌ى له رووى ئاینى پیرۆزى ئیسلامه‌وه پیرۆزه و له‌لایه‌ن مسوڵمانانه‌وه گرنگییه‌كى ته‌واوى پێ ده‌درێت،چه‌ندین سودیشى هه‌یه وه‌ك رێژه‌ى كۆڵیسترۆڵ له له‌شدا كه‌م ده‌كاته‌وه و وزه ده‌به‌خشێت و رێگرێكى باشیشه له نه‌خۆشى شێرپه‌نجه و بۆ ئافره‌تانى دوو گیانیش زۆر به سوده چونكه به‌رگرى له‌ش به‌هێز ده‌كات،له‌گه‌ڵ ئه‌وه‌شدا شیرى دایك زیاد ده‌كات و پاڵپشتێكى باشیشه له فراوان كردنى مێشكى منداڵ،هه‌روه‌ها ئه‌و كه‌سانه‌شى نه‌خۆشى گورچیله‌یان هه‌یه سودێكى زۆرى لێ ده‌بینن.\nسالار سه‌عید كه‌ماوه‌ى 12 ساڵه سه‌رقاڵى خورما فرۆشتنه و ئێستا له داره‌سوتاوه‌كه دوكانێكى تایبه‌ت به خورماى كردۆته‌وه به ئاڕاسته‌ى ڕاگه‌یاند: له مانگى ره‌مه‌زاندا به شێوه‌یه‌كى به‌رچاو كریارانى خورما روو له زیاد بوون ده‌كات، له‌به‌ر ئه‌وه‌ى خه‌ڵكه‌كه به‌رۆژووه حه‌زی لێ ئه‌كه‌ن و خواردنێكى پیرۆزیشه له رووى ئاینى ئیسلامه‌وه و سودێكى زۆریشى هه‌یه،و وزه به‌خشه.\nوتیشى: له‌گه‌ڵ ئه‌وه‌ى له‌م مانگه‌دا داواكارى له‌سه‌ر خورما زۆر ده‌بێت به‌ڵام ئه‌مساڵ جیاوازى زۆرى هه‌بوو به‌هۆى ئه‌و قه‌یرانه داراییه‌وه خه‌ڵكێكى كه‌متر ده‌یكرێت.\nئاماژه‌ى به‌وه‌ش كرد: بۆ گونجاندنى نرخه‌كانیش له‌گه‌ڵ بارودۆخه‌كه‌دا ئێمه نرخه‌كانمان دابه‌زاندووه، و نرخه‌كان له نێوان 2 هه‌زاره‌وه هه‌یه بۆ 25 هه‌زار،به‌ڵام به‌هۆى لاوازى لایه‌نى مادى هاولاتییان، زیاتر روو له نرخه ئاساییه‌كان ده‌كرێت و خه‌ڵكى زیاتر ئه‌و جۆرانه ده‌كرن كه نرخیان هه‌رزانه\nهه‌ر له‌سه‌ر ئه‌و رێژه زۆره‌ى هاوڵاتییان بۆ كرینى خورما له مانگى ڕه‌مه‌زاندا دوكاندارێكى تر به ناوى ڕزگار محه‌مه‌د نادر وتى: ساڵانى ڕابردوو زۆر باشتر بوو بڵام ئه‌مساڵ هه‌ر هیچ نیه ئه‌ویش به‌هۆى ئه‌م بێ موچه‌یی و كه‌م ده‌رامه‌تییه‌وه‌یه.\nئه‌وه‌شى وت: به‌ڵام 10 رۆژه‌كه‌ى كۆتایی باشتر ده‌بێت له‌به‌ر ئه‌وه‌ى شه‌وانى قه‌دره و له مزگه‌وته‌كاندا له‌گه‌ڵ عیباده‌ت و شه‌و نوێژدا خورما بۆ موسڵمانان داده‌نرێت به‌و هۆیه‌شه‌وه چه‌ند وه‌جبه‌یه‌كى زۆرتر ده‌فرۆشین.\nكه‌مال حسێن ئه‌و كڕیار بوو له‌و كاته‌ى سه‌رقاڵى خوما كڕین بوو،له وڵامى ئه‌وه‌ى بۆچى ئه‌م جۆره حواردنه ده‌كریت وتى: بۆ به‌ربانگ، چونكه به رۆژووین و حه‌زمان بۆ شیرینى ئه‌چێ و ئه‌مه‌ش خواردنێكى شیرینه، له‌گه‌ڵ ئه‌وه‌شدا سوننه‌ته، ئێمه‌یش وه‌ك موسڵمان گرنگى به سوننه‌ته‌كان ده‌ده‌ین.\nجه‌ختى له‌وه‌ش كرده‌وه: به‌رده‌وام له ماڵه‌وه هه‌مانه و زوو زوو ده‌یكڕم چونكه ته‌ندروستیشه، به‌ڵام قه‌یرانى دارایی و بێ ئیشى واى كردووه وه‌ك پێشتر به‌گشتى ناتوانین خواردن و خواردنه‌وه‌كان بكڕین.\n1151 جار خوێندراوه‌ته‌وه\n6/14/2017 10:21:35 AM


ناڤەرۆکا لهەڤهاتنێ – Sibehî سبەھی\nBergeh Kurdistan On 14/10/2019 / سیاسی\nڕیڤه‌به‌ریا خوه‌سه‌ر ل رۆژاڤایێ کوردستانێ د گه‌ل رژێما سوریێ ل هه‌ڤکر. ل گۆر وێ لهەڤکرکنێ هەسەدە دێ دەڤەرێن د بن ده‌ستێ خوه دا ڕاده‌ستی لەشکەرێ سوریێ بکە و ل سه‌رانسه‌ری سنۆر هێزێن رژێمێ ب جه دبن.\nل گۆر ئاگاهداریا شه‌ڤێدی ه هێزێن رژێما سوریێ د ناڤا حەسه‌کێ و قامشلۆ دا به‌لاڤ بوونه. ل پرانیا دەڤەران هێزێن هەسەدێ جل و به‌رگێن هێزێن چه‌کدارێن رژێمێ ل خوه کرنه و ئەو که‌تنە د بن فه‌رمانا بەرپرسێن لوشکەریێن رژێما بەشار ئەسەد دا.\nل گۆر به‌رپرسێن هەسەدێ لهه‌ڤهاتنا وان د گه‌ل رژێما سوەریێ ب ته‌نێ د وارێ له‌شکه‌ری دا یه.\nڕیکه‌فتنا هەسەدێ و ئارتێشا سوریێ:\nئارتێشا سوریێ دێ ب درێژاهیا سینۆرێ ڕۆژاڤا و سووریێ بەلاڤ ببە.\nئارتێشا سوریێ دێ بکه‌ڤه ناڤه‌ندا باژارێن منبج و کۆبانێ.\nئارتێشا سوریێ دێ بکه‌ڤه ته‌بقا، به‌ندا فراتێ ل ڕه‌ققایێ و مه‌نسووره‌یێ.\nرافینه‌ریا په‌ترۆلێ یا ل دێرێ زۆرێ دێ ڕاده‌ستی ئارتێشا سوریێ بێ کرن.\nهه‌روها هاتیه گۆتن کو ئارتێشا سوریێ ڕۆژا دوشه‌مێ دێ بکەڤە ناڤا باژارێ قامشلۆ.\nڕێڤه‌به‌ریا خوه‌سه‌ر داخویانیه‌ک به‌لاڤ کر و دبیژه: “ئه‌م د گه‌ل حکومه‌تا سوریێ گهشتن ڕێکه‌فتنێ ژ بۆ کو ئارتێشا سوریێ ب درێژاهیا سینۆرێ سووریێ و ترکیێ بەلاڤ ببه. ژ بۆ کو هه‌ڤکاریا هێزێن سووریا ده‌مۆکرات بکه بۆ ڕووبرووبوونا ل هه‌مبه‌ر وێ ئێرشێ و ژ بۆ ڕزگارکرنا وان ناڤچه‌یێن کو ئارتێشا ترکیێ و کرێگرتیان وان کۆنترۆل کرنه.”\nل ئالیێ دن تێ گۆتن کو ڕووسیا ل سه‌ر داخوازا هەسەدێ ڕازی بوویه کو ناڤچه‌یا دژه‌فرینێ بێ ڕاگهاندن و هه‌روها هاتیه گۆتن کو بالافرێن ڕووسی ل سه‌ر هه‌رێمێ گه‌ریانه بۆ ڕێگریا فرۆکه‌یێن ترکیێ.


نووچە نێت | ڕاستگۆیی بێ لایەنی| دەرفەتەکەی سەرۆکی پەرلەمان تەواو بوو هێشتا حکومەت بێ وەڵامە\nدەرفەتەکەی سەرۆکی پەرلەمان تەواو بوو هێشتا حکومەت بێ وەڵامە\nJune 2021 10 - 16:53:06\nد. رێواز فایەق، سەرۆکی پەرلەمانی کوردستان هەفتەیەک دەرفەتی بە حکومەت دابوو بۆ ئەوەی روونکردنەوە لەسەر کێشەی مووچە بدات، بەڵام دەرفەتەکە تەواو بوو هێشتا حکومەت وەڵامی نییە و سەرۆکی لیژنەی دارایش لە پەرلەمان دەڵێ، "هۆکاره‌كه سەفەری وەزیرەکان بوو، بەڵام هەفتەی داهاتوو ئەم دانیشتنە دەکرێت".\nرۆژی دووی ئەم مانگە بڕیاربوو دانیشتنێکی پەرلەمانی کوردستان بکرێت، بەڵام رۆژێك بەر لەوادەی دانیشتنەکە د. رێواز فایەق سەرۆکی پەرلەمانی کوردستان لە ئەکاونتی خۆی لە فەیسبووك روونکردنەوەیەکی بڵاوکردووە و دانیشتنە چاوەڕوانکراوەکەی بەبێ ئامانج وەسف کرد.\nهەر لە هەمان روونکردنەوە سەرۆکی پەرلەمان هەفتەیەك دەرفەتی بە حکومەت دا بۆ ئەوەی روونکردنەوە لەسەر کێشەکانی مووچە بدات. لە دەقی روونكردنه‌وه‌كه‌ى رێواز فایەق هاتبوو، "ئێمە جارێک زیاتر داوای ئامادەبونی حکومەتمان کردووە، بەڵام وەڵامی ئیجابیمان وەرنەگرتووە، بۆیە 56 پەرلەمانتار داوایەکیان پێشکەشکردوە کە دانیشتن بکرێت بەبێ ئامادەبونی حکومەتیش لەبەرامبەردا 65 پەرلەمانتار یاداشتێکیان ئامادەکردووە و دەیانەوێت حکومەت ئامادە بێت بۆ ئەوەی باسی مووچە بکرێت".\nله به‌شێكى روونكردنه‌وه‌كه‌ى سه‌رۆكى په‌رله‌مانى كوردستان ئاشكراى كردبوو، كه ماوه‌ى هه‌فته‌یه‌ك ده‌رفه‌تیان به حكومه‌ت داوه بۆ ئه‌وه‌ى روونكردنه‌وه له‌سه‌ر مووچه بدات، د.رێواز فایه‌ق گوتى، "ماوەی هەفتەیەکمان داوە بە حکومەتی هەرێمی کوردستان و پێمانباشە ئامادەی ئەو کۆبوونەوەیە ببن، پێمان بڵێن هۆکارەکانی دواکەوتن و لێبڕینی مووچە چین ، لەسەر ئەو بنەمایە قسەی خۆمان بکەین، لە نێوان 2ی حوزەیران و 10ی حوزەیراندا کە ئەو بابەتە لە ساڵی 2014ەوە هەیە هیچ روونادات".\nوه‌ك تێبینى ده‌كرێت ماوه‌كه‌ى سه‌رۆكى په‌رله‌مان ئه‌مڕۆ پێنجشه‌ممه 10ى حوزه‌یران ته‌واو ده‌بێت، به‌ڵام تا ئێستا واده‌ى هیچ كۆبوونه‌وه‌یه‌كى په‌رله‌مان حكومه‌ت له‌سه‌ر مووچه دیار نییه.\nزیاد جەبار، سەرۆکی لیژنەی دارایی و ئابووری لە لێدوانێکی بۆ نوچەنێت گووتی، " هەروەک دیارە ئەم هەفتەیە بەشێك لە وەزیرەکان لەگەڵ سەرۆکی حکومەت لە دەرەوەی وڵات بوون و بەشێکی تریشیان لە بەغداد بوون، داوای ئەوەیان کرد کە هەفتەی داهاتوو دانیشتن بکرێت و حکومەت لە پەرلەمان ئامادە بێت. ئەو وەزیرانەی کە تایبەتمەندن بێن پەرلەمان و روونکردنەوە بدەن."\nواده‌ى دابه‌شكردنى مووچه‌ى مامۆستایان دیارى كرا\nدابه‌شكردنى مووچه به‌رده‌وام ده‌بێت


خولی پلە یەکی هۆڵەندا - فێینورد vs ڤیتێسی - Soccer - Yariga - Results, fixtures, tables and statistics\nڤیتێسی vs. دێن هاگ پی ئی سی زڤولێ vs. ئوترێخت دێن هاگ vs. گرۆنینگێن توێنتی vs. ئایاکس ویلیام II vs. هێراکلێس فێینورد vs. ڤیتێسی ڤی ڤی ڤی vs. ئالکمار ڕۆدا جەی سی vs. هێرنێڤین ئایندهۆڤن vs. سپارتا ڕۆتێردام برێدا vs. ئێکسێلسیۆر\nفێینورد vs ڤیتێسی 1-0\nN. Jørgensen (G) 9' (دروستکرا لە لایەن: S. Amrabat)\n'85 بۆ J. Toornstra\n'72 بۆ ل. کاستایگنۆس\n'90 بۆ ج. بۆیتیس\n'82 بۆ M. van Bergen\n'66 بۆ بوتنێر\n'66 بۆ L. Faye\n'72 بۆ ت. ماتاڤز\n'82 بۆ ت. سێریرۆ\n'85 بۆ ئەحمەد ئەلعەروس\n'90 بۆ س. لارسۆن\n7 ج. بۆیتیس بۆ س. لارسۆن 90'\n28 J. Toornstra بۆ ئەحمەد ئەلعەروس 85'\n14 ل. کاستایگنۆس بۆ ت. ماتاڤز 72'\n16 M. van Bergen بۆ ت. سێریرۆ 82'\n28 بوتنێر بۆ L. Faye 66'\n24/02/19 ERE ئایندهۆڤن 1 - 1 فێینورد بینینی ڕووداوەکان زانیاری زیاتر لەسەر ئەم یارییە\n03/03/19 ERE فێینورد 4 - 0 ئێمەن بینینی ڕووداوەکان زانیاری زیاتر لەسەر ئەم یارییە\n20/04/19 ERE فێینورد 19 : 45 ئالکمار زانیاری زیاتر لەسەر ئەم یارییە


له‌لایه‌ن: ئەلەند ئەکرەم عوسمان - به‌روار: 2021-05-28-13:12:00 - کۆدی بابەت: 5591\nزانستە کارگێڕییەکان - العلوم الإداریة\nچەمکی زانستە کارگێڕییەکان (العلوم الإداریة - Management science) ئاماژە بەو زانستە دەکات کە لە چالاکییە پیشەییەکانی بەڕێوەبردن دەکۆڵێتەوە لە هەموو ڕووەکانەوە، ئەم زانستە لە دیاریکردن و هەڵکۆڵینی ئامانجەکانی ڕێکخراوەکان، وە دانانی ئەو ڕێگایەی کە ئەم ئامانجانە بەدی دێنن و پەرەپێدان و پێشکەشکردنی سیاسەتە تایبەتەکان، وە چاودێریکردن و خەمڵاندنی سیاسەتە پەیڕەوکراوەکان لە ڕووی کاراییەوە و لابردنی ناکاراکان دیاری دەکات، ئەم زانستە شانبەشانی توێژینەوەی پڕۆسەکان کار دەکات، لەبەر ئەوەی توێژینەوە و سەرژمێری و داتا ڕوونکردنەوەییەکان کارایی سیستەمەکانی بەڕێوەبردن زیاد دەکەن، جێبەجێکردنی هەنگاوەکان لە بوارە بەڕێوەبەرایەتییە جیاوازەکاندا دەکەوێتە سەر شانی زانستی بەڕێوەبردن، لەوانە: ئابووری، بابەتە لۆجستییەکان، خوێندنی سیستمی زانیارییە بەڕێوەبەرایەتییەکان و هیتر.\nکاری زانستی کارگێڕی لە کۆندا کورت ببویەوە لە مامەڵەکردن لەگەڵ کێشەکانی بەڕێوەبردندا، لە ڕێگەی چەسپاندنی زانستەکە لەسەر ئەم کێشانە، یاخود لەڕێی خودی پڕۆسەی بەڕێوەبردن، پاشان ئەمە پەرەی سەند بۆ ئەوەی چەندین لایەن بگرێتەوە، وەک: خوێندن و شیکردنەوەی سیستەمەکانی زانستەکانی بەڕێوەبردن، توێژینەوە لە پڕۆسەکان، ئەمە بووە هۆی فراوانکردنی بواری تێگەیشتن لە چەمکی زانستەکانی بەڕێوەبردن، ئەمە بە شێوەیەکی تایبەت لە کۆلێژی زانستەکانی بەڕێوەبردن (the constitution of the Institue of Management Scienses) بەدیار دەکەوێت کە لە ساڵی 1953 دامەزراوە، ئامانجی سەرەکیی ئەم کۆلێژە بریتیی بوو لە یەکخستنی مەعریفە زانستییەکان و ئەمەش بەهێزکەرێکی باش بوو بۆ چەمکی بەڕێوەبردن و تێگەیشتن لێی.\nزانستە کارگێڕییەکان (MS) تیشک دەخەنە سەر دانانی ئامانجەکانی ڕێکخستن، مامەڵە لەگەڵ کێشەکانی ڕێکخستن لە چوارچێوەی بوارە پیشەییەکانی کاردا، وەک: ئابووری، بازاڕگەری، وەبەرهێنان و ژمێریاری.\nدیارترین بەشەکانی زانستەکانی بەڕێوەبردن\nچەندین بەش لە زانستە کارگێڕییەکاندا هەیە، ئەم بەشانە لە زانکۆیەکەوە بۆ زانکۆیەکی دیکە یان لە وڵاتێک بۆ وڵاتێکی دیکە جیاوازیان هەیە، ئەمانە دیارترینیانن:\nسیستەمی زانیارییە ژمێریارییەکان\nزانستە دارایی و بانکییەکان\nبزنس و بازرگانی ئەلیکترۆنی\nبەڕێوەبردنی هۆتێل و گەشتیاری\nبازاڕگەری ئەلیکترۆنی و پەیوەدنیی کۆمەڵایەتی\nبەڕێوەبردنی زنجیرەی هاوردەکردن\nچاودێری و وردبینیی دارایی\nبەڕێوەبردنی بزنسە نێودەوڵەتییەکان\nڕێکخستنی زانیارییە بانکی و داراییەکان\nڕێکخستنی زانیارییە بەڕێوەبەرایەتییەکان\nزانستەکانی بەڕێوەبردن کێڵگەیەکی ئەکادیمیی زۆر دەوڵەمەندە و چەندین پسپۆڕیی تێدایە، ئەمەش دەرچووی بەشەکانی بەڕێوەبردن دەخاتە بەردەم بازاڕێکی کارکردنی زۆر فراوان، چ جا لە ڕووی داراییەوە بێت، یان بەڕێوەبردن، یان سەرکردایەتی، یان هەر کارێکی دیکە لە بواری پیشەییدا.\nئەو تواناییانەی کە بۆ خوێندنی زانستە کارگێڕییەکان گرنگن\nبابه‌ته په‌یوه‌ندیداره‌كان به : زانستە کارگێڕییەکان\nکەڵەشاخ لە ڕۆژە سوننەتەکان و نیوەی مانگی کۆچیدا\nچۆنیەتی سپی کردنەوەی ددان لە ماڵەوە\nهاککەری کڵاو سپی\nگۆرانی گومبەتی چلچرا - موحسین چاوشی


ڕووداوەکانی زینی وەرتێ و کاردانەوەی خەڵک\nوێنەیەکی ناوچەی زینی وەرتێ\nگرژییه‌كانی زینی وه‌رتێ له‌نێوان هه‌ریه‌ك له پارتی دیموكراتی كوردستان و یه‌كێتی نشتیمانی كوردستان و هێزه‌كانی پارتی كرێكارانی كوردستان و به‌ینامه‌كانی تیمی یه‌كێتی له حكومه‌ت و وه‌ڵام دانه‌واكانی سه‌رۆكی حكومه‌تی هه‌رێمی كوردستان كاردانه‌وه‌ی جیاوازی له ناو شه‌قام لێكه‌وتۆتەوە.\nبه‌شێك له هاوڵاتیان ئاماژه به‌وەده‌كه‌ن، ڕۆژانی شه‌ڕی براكوژییان بینیوه و ئێستاشی له‌گه‌ڵ دا بێت كورد له كوردستانی عێراق باجی ئه‌و شه‌ڕه نه‌خوازراوانه ده‌دات. هاوڕێ نیعه‌مه‌ت، هاوڵاتییه‌كی هه‌ڵه‌بجه‌یه به ده‌نگی ئه‌مریكایی ڕاگه‌یاند هاوڵاتییان چاوه‌ڕێی چاره‌سه‌ر كردنی كێشه داراییه‌كان ده‌كه‌ن و ماندوون، نه‌ك سه‌نگه‌ر گرتن له یه‌كتری.\nله‌لایه‌كی دیكه‌وه هاوڵاتییان له شه‌قام داوا ده‌كه‌ن له دروست بوونی گرفت و ئاڵوزیه‌كاندا له‌سه‌ر مێزی گفتوگۆ كێشه‌كان یه‌كلا بكرێنه‌وه و ڕێگری بکرێت لە هه‌موو كاردانه‌وه‌یه‌كی سه‌ربازی.\nكه‌لسوم حسن، هاوڵاتییه‌كی هه‌ڵه‌بجه‌یه و ده‌ڵێت هیوادارم ئه‌م جاره‌ش له‌سه‌ر مێزي گفتوگۆ گرفته‌كان چاره‌سه‌ر بكرێن.\nیه‌كێـتی نشتیمانی كوردستان له دواین كۆبوونه‌وه‌ی مه‌كته‌بی سیاسیدا و له ڕۆژی 16-4-2020 ڕاگه‌یه‌ندراوێكی بڵاو كرده‌وه و تێیدا داوای له‌سه‌رۆكی هه‌رێمی كوردستان كرد هێزه‌كان له زینی وه‌رتێ بكشێنێته‌وه ،هاوكات له ڕاگه‌یەندراوی پارتی كرێكارانی كوردستانیشدا داوای كشانه‌وه‌ی هێزه‌كه كراوه و ئه‌وان جێگیركردنی هێزه‌كه به مه‌به‌ستی كاری سیخوڕی و ئاشكرا كردنی بنكه و باره‌گاكانی پەکەکە بۆ توركیا ده‌زانن.\nله‌به‌رامبه‌ریشدا سه‌رۆكی ئه‌نجومه‌نی وه‌زیرانی هه‌رێم ڕاگه‌یەندراوێكی له 17-4-2020 دا بڵاو كرده‌وه كه تێیدا ئاماژه‌ی به‌وه كردبوو هێزه‌كانی پێشمه‌رگە سه‌ر به حكومه‌تن و حكومه‌ت ده‌توانێت له هه‌رشوێنیك بێت جێگیریان بكات ، دوابه‌دوای وەڵامه‌كه‌ی سه‌رۆكی حكومه‌ت، تیمی یه‌كێتی له حكومه‌ت ڕاگه‌یه‌ندراوێكیان بڵاوكرده‌وه و دەڵێت، نامه‌یه‌كی ناڕه‌زایه‌تییان گه‌یاندوه‌ته سه‌رۆكی ئه‌نجومه‌نی وه‌زیران، له‌به‌رامبه‌ریشدا سه‌رۆكی ئه‌نجومه‌نی وه‌زیران له 18-4-2020 دا په‌یامێكی دیكه‌ی بڵاو كرده‌وه و دەڵێت " وه‌ڵامی نیگه‌رانییه‌كانی تیمی یه‌كێتی له حكومه‌تدا، له كۆبوونه‌وه‌ی ئه‌نجومه‌نی وه‌زیراندا ده‌داته‌وه."\nتا ئاماده كردنی ئه‌م ڕاپۆرته‌ش لێدوانی جیاجیا له هه‌ریه‌ك له پارتی و یه‌كێتی و پارتی كرێكاران بڵاوده‌بنه‌وه.


له‌لایه‌ن: - ئەنەس جومعە - به‌روار: 2021-09-27-13:23:00 - کۆدی بابەت: 6729\nکۆنگ فوو (wushu kung fu) وەرزشێکی شەڕکەرانەیە کە لە چین سەریهەڵدا، کۆنگ فوو لەلای مامۆستاکانی کۆمەڵێک پێناسەی زۆری بۆ کراوە کە پشت دەبەستێت بە ئەزموون و ئاگایی و دەرکپێکردنی هەر یەکەیەکیان بەڵام گەر بمانەوێت پێناسەی تەواوی بکەین ئەوە کۆنگ فوو بریتییە لە شێوازێکی بەناوبانگ کە بە واتای کات و هەوڵدان دێت، ئەم ڕاهێنانە وەڵامدانەوەی ئەرێنی هەیە لە پیاوان و ئافرەتانیشدا، هەروەها بۆ هەموو تەمەنەکان، کە هاوکارە لە بونیادنانی جەستەیەکی پتەو و مێشکێکی ئاگا و ڕوحێکی هاوسەنگ.\nناوەکانی تری wushu kung fu\nشوێنی سەرهەڵدان چین\nدامەزرێنەری یارییەکە بودی دارما\nوەرگیران لە بنەڕەتەوە لە سروشتەوە وەرگیراوە بە جۆرێک کە هەندێک پاشاکانی چین و دەوڵەتەکانی تر لە گەشتی ڕاو و گەڕاندا بوون کە لەو کاتەدا دەرفەت بۆ کەسەکە هەڵدەکەوێت بۆ تێگەیشتن لە سەرجەم شێوازەکانی بەرگری و هێرشی ئاژەڵانی وەکوو پڵنگ و هەڵۆ و کولە و هتد.\nبەناوبانگەکانی یارییەکە سامۆ هۆمگ، بڕوسلی.\nهەندێک لە ئەنجامدەران جاکی شان، بڕوسلی، جت لی، سامۆ هۆنگ، دونی ین.\nدوو بەشە، یەکەم شێواز بە چەکەوە، چەکەکان ڕەق و نەرمن، ڕەقەکان وەکوو شمشێر و زین، نەرمەکانیش وەکوو ننشاکو و پەت و زنجیر و ننشاکۆی سیانی، دووەم شێوازیش شێوازی شەق و بۆکس وەشاندنە.\nبەشەکانی هونەری وشو کۆنگ فوو\n١- ئەلسان شۆ یان ئەلسەندا: ئەویش هونەری بەرگری لە خود و شەڕکردنە، کە ئەویش ئەو بنەمایە یان بڕبڕەی پشتەیە کە یاریزانانی کۆنگ فووی لەسەر پەروەردە دەکرێن.\n٢- شێوازەکان: کە ئەم بەشە بە شێوە جوانەکەی کۆنگ فوو دەناسرێت، کە ئەویش کۆمەڵێ لێدان و حاڵەتە کە دەبێتە هۆی بەدەسهێنانی شێوەیەکی ڕێکخراو و بەردەوام و پتەو و بەهێز و بەتەرکیز، بۆ پێدانی شێوەیەکی جوان، سوودەکانی ئەم شێوازە بریتییە لە بەرزکردنەوەی ئاستی یاریزانەکە و بەردەوامی و پتەوی جەستە و بەهێزی، هەروەها پەرەدان بە ئاستی زیرەکی بۆ لەبەرکردنی لێدانەکان و حاڵەتەکان هەرچەند زۆر بن، لەم شێوازانەش بریتین لە شێوازەکانی شێوازی باشوری و باکوری و تاجی و ماری و هەڵۆیی و جگە لەوانیش لە شێوازەکانی تر کە جوانی دەبەخشێتە یارییەکە.\n٣- تاقیکردنەوەی پشتێنەکان: ئەمەش کۆمەڵێک جوڵە و بەرگری و حاڵەتە بە شێوەیەکی ڕێکخراو و سیستمی دیاریکراو لە بەردەم لیژنەی تایبەتمەنددا پیشان دەدرێت کە پێی دەوترێت لیژنەی تاقیکردنەوەکان، ئەمەش تاقیکردنەوەی کەسەکەیە بۆ هەڵسەنگاندی ئەو شتانەی فێری بووە و ئەنجامیداوە بە حسێب بۆکردنی چالاکی ئەقڵی و پارێزگاری لەوەی فێری بووە لە لەبیرچوونەوە.\nیاریزانەکان لە هەر قۆناغیکدا پشتێنێک وەردەگرن، کە هەر پشتێنێک ئاماژە دەکاتی بۆ تێپەڕاندنی قۆناغێک لەلایەن یاریزانەکەوە، بۆ دەرچوونیش پێویستە یاریزانەکە بەلایەنی کەمەوە سەدا ٦٥ بەدەست بهێنێت لە نمرەی کۆتایی، پلەبەندی پشتێنەکانیش بەم جۆرەیە:\n- ڕەش لە ١ تا ٥ دان\n"Dictionary". Oxford Dictionaries Online. 2011-02-26. مؤرشف من الأصل في 13 ديسمبر 2019.\n"Kung-fu (Gongfu) Tea", July 20, 2011 نسخة محفوظة 21 سبتمبر 2017 على موقع واي باك مشين.\nبابه‌ته په‌یوه‌ندیداره‌كان به : کۆنگ فوو


گرفتی هاتوچۆی قیتارەکان بە میلیۆنان کرۆن زیانی لێدەکەوێتەوە - Radio Sweden Kurdish - رادیۆی سوید Radyoya Swêdê | Sveriges Radio\nگرفتی هاتوچۆی قیتارەکان بە میلیۆنان کرۆن زیانی لێدەکەوێتەوە\nبڵاو کرایه‌وه onsdag 8 januari 2014 kl 12.49\nوەدرەنگیکەوتنی هاتوچۆی قیتارەکان کە زۆرتر بە هۆی گرفتی تەکنیکی یا خود دەرچوونی لە هێڵی ئاسنەکان دێتەپێش، هەموو رۆژێ میلیۆنان کرۆن زیان لە کۆمەڵگا دەدا.\nلەم دواییانەدا هاتنەپێشی گرفت لە هاتوچۆی قیتارەکان بۆتە شتێکی ئاسایی. لە مانگی نۆڤەمبەردا قیتارێک لە باشووری ستۆکهۆڵم لە هێڵی خۆی لایدا و ڕۆژی ڕابردووش قیتارێکی دیکەی سەر بە شیرکەتی پۆست، هەر لەم ناوچەیە، بوو بەهۆی وەدرەنگیکەوتنی زۆر لە هاتوچۆی قیتارەکانی دیکەدا لە ستۆکهۆڵمەوە بەرەو باشووور و لەوێشەوە بەرەو ستۆکهۆڵم. ئەمە تەنیا قیتارەکانی دەرەوەی شار ناگرێتەوە بەڵکوو لەبەر بەکارهێنرانی هەمان هێڵ، قیتارەکانی ناوشاریش تووشی گرفت دەکات.\nلێکۆڵینەوەیەکی نوێ نیشان دەدات کە وەدواکەوتنی قیتارەکان دەتوانێ هەموو ڕۆژێ لە سەعاتدا لانیکەم ٣٠٠ کرۆن زیان بۆ هەر موسافیرێک لە کۆمەڵگا بدات. یووناس ئیڵیاسسۆن شیکارێکی بواری هاتوچۆیە لە زانکۆی تەکنیکیی ستۆکهۆڵم و دەڵێ بە سەرنجدان بەوەی هەموو جارێ هەزاران موسافیر لەم گرفتەوە دەگلێن ئەوا ڕۆژانە خۆ لە میلیۆنان کرۆن دەدات.\nڕووداوی دەرچوونی قیتار لە هێڵەکەی کە لە مانگی نۆڤەمبەری ساڵی ڕابردوو نزیکەی نۆ ڕۆژی کێشا، سەرجەم لە نێوان ٩٠ تا ١٨٠ میلیۆن کرۆن زیانی لێکەوتەوە. بێت و ئەم ڕووداوانە زیاتر ببنەوە ئەوا خەڵک بیر لە گۆڕینی شوێنی ژیان و کاریان دەکەونەوە و ئەوەش کاریگەرییەکی بەرچاوی لە سەر بازاڕی خانووبەرە و کاردا دەبێ و لە درێژماوەدا زیانێکی هەرە گەورەتر بە سەر کۆمەڵگادا دەسەپێنێ.


بەشی موزیک لە کۆلیجی هونەرە جوانەکان سیمنارێکی زانستیی بە ناونیشانی "گۆرانی کوردی منداڵان لە قۆناغەکانی باخچەی ساوایان و سەرەتایی، لە شاری سلێمانی لە هەرێمی کوردستانی عێراق، بۆ توێژەر نەجات حەمە ڕەزا سازکرد - College of Fine Arts\nبەشی موزیک لە کۆلیجی هونەرە جوانەکان سیمنارێکی زانستیی بە ناونیشانی "گۆرانی کوردی منداڵان لە قۆناغەکانی باخچەی ساوایان و سەرەتایی، لە شاری سلێمانی لە هەرێمی کوردستانی عێراق، بۆ توێژەر نەجات حەمە ڕەزا سازکرد\nposted Jun 26, 2017, 3:22 AM by sam fatah [ updated Jun 26, 2017, 3:23 AM ]\nOn 8/6/2017 Department of Music / College of Fine Arts / University of Sulaimani has held a Seminar about ( Kurdish songs for children in the kindergarten and primary stages in the city of Sulaimani in the Kurdistan of Iraq region ) for the researcher (Najat Hama Raza) at Qadir Dilan Hall in presence number of lecturers and students.\nبەشی موزیک لە کۆلیجی هونەرە جوانەکان سیمنارێکی زانستیی بە ناونیشانی "گۆرانی کوردی منداڵان لە قۆناغەکانی باخچەی ساوایان و سەرەتایی، لە شاری سلێمانی لە هەرێمی کوردستانی عێراق، بۆ توێژەر نەجات حەمە ڕەزا سازکرد. شایانی ئاماژەیە کە سیمینارەکە لە ڕۆژی ٨/٦/٢٠١٦ لە هۆلی قادر دیلان پێشکەش کرا و ژمارەیەک لە خوێندکاران و مامۆستایان ئامادەی بوون


نێچیرڤان بارزانی: هيوادارم جه‌ژن هانده‌رێك بێت بۆ پته‌وكردنى يه‌كڕيزی و پێكه‌وه‌كاركردن\nنێچیرڤان بارزانی سەرۆکی هەرێمی کوردستان، پەیامێکی پیرۆزبایی ئاراستەی سەرجەم دانیشتوانی هه‌رێمى كوردستان دەکات، بە بۆنەی هاتنی جەژنی قوربانەوە.\nسەرۆکی هەرێم لە پەیامەکەییدا رایگەیاندووە،" به‌بۆنه‌ى هاتنى جه‌ژنى پيرۆزى قوربانه‌وه، پيرۆزباييه‌كى گه‌رم له خانه‌واده‌ى سه‌ربه‌رزى شه‌هيدان و ئه‌نفالكراوان و پێشمه‌رگه قاره‌مانه‌كان، له حاجييان و زياره‌تكارانى ماڵى خوا و ته‌واوى موسڵمانان له هه‌رێمى كوردستان و عێراق و جيهان ده‌كه‌م، هيوادارم جه‌ژن بۆ ھەموو لایەک مایەی خێر و خۆشی بێت".\nبارزانی ئاماژەی بەوەش کردووە،"گه‌لى كوردستان له هه‌موو پێكهاته ئاينى و نه‌ته‌وييه‌كان، هه‌ميشه جه‌ژن و ياده‌كانيان كردووه‌ته بۆنه‌يه‌ك بۆ دووپاتكردنه‌وه‌ى پێكه‌وه‌ژيان، لێبورده‌يى، ته‌بايى و نيشاندانى تابلۆى جوانى ئه‌و كولتوور و به‌ها به‌رزانه‌ى كوردستان، هيوادارم ئه‌م جه‌ژنه و جه‌ژن و بۆنه‌كانى داهاتووش ببنه مايه‌ى قووڵكردنه‌وه و پاراستنى ئه‌و كولتووره و به‌ها مرۆييه‌كان و هانده‌رێك بۆ پته‌وكردنى زياترى يه‌كڕيزى و پێكه‌وه‌كاركردن له‌پێناو داهاتوويه‌كى باشتردا بۆ هه‌مووان".\nلە کۆتایی پەیامەکەیدا سەرۆکی هەرێم راشیگەیاندووە، "داواکارم ھەمووان ھاوکار بن لە پێڕەوکردنی ڕێنماییەکانی ھاتوچۆ و پاراستنی ژیان و سەلامەتیی ھاووڵاتیيان و گەشتیارانی میوان و ژینگە و سروشتی کوردستان، ھیوای جەژنێکی خۆش و پشوویەکی ئارام بۆ ھەمووان دەخوازم، دووبارە جەژنی قوربان لە ھەمووان پیرۆز بێت و ھەموو ساڵێک بە خۆشی".


Home›هەواڵ›کوردستان›منداڵێكى تازه له‌دایكبوو له سه‌یدسادق فڕێده‌درێت\nئه‌و منداڵه تازه له‌دایكبووى كه له سه‌یدسادق فڕێدراوه | فۆتۆ: SNN\nدرەنگانێكی شەوی رابردوو منداڵێكی تازەلەدایكبوو كە لەلایەن كەسانی نەناسراوەوە فڕێدراوە، لە قەزای سەیدسادقی سەربە پارێزگای سلێمانی دۆزرایەوە كارگێڕی نەخۆشخانەی گشتى ئه‌و قه‌زایه‌ش ده‌ڵێت: “منداڵه‌كه له ڕه‌گه‌زى نێره”.\nحەیدەر حەسەن، بەڕێوەبەری كارگێڕيی لە نەخۆشخانەی گشتی (شەهید شەوكەتی حاجی موشیر) لە قەزای سەیدسادق بە SNNی راگەیاند: “دره‌نگانێكی شەوی رابردوو لە لایەن هێزەكانی پۆلیسەوە منداڵێكی تازە لەدایكبوو كە تەمەنی لەنێوان یەك رۆژ تاوه‌كو چوار رۆژدایە هێندرایە نەخۆشخانەكەمان، ئەو منداڵە لەدوای لەدایكبوونی فڕێدراوە”.\nوتیشى: “منداڵەكە لە رەگەزی نێرە، تا ئێستا هیچ كەسێك خۆی نەكردووە بە خاوەنی، ئێمەش چاوەڕێی بڕیاری دادوەرین بۆ ئەوەی رەوانەی لایەنی پەیوەندیداری بكەین لە ئێستاشدا باری تەندروستی منداڵەكە جێگیرە”.\nبەڕێوەبەری كارگێڕيی لە نەخۆشخانەی گشتی شەهید شەوكەت ئەوەشی خستەڕوو: “نازانین ئەو منداڵە لەدەرەوە سەیدسادقەوە هێندراوەتە سنوورەكەی ئێمە و فڕێدراوە یاخود هی دەوروبەری سەیدسادقە”.


كورد كام ده‌وڵه‌ت وكام سه‌ربه‌خۆیی ده‌وێت – كوردى پۆست\nagapress.net\tكورد كام ده‌وڵه‌ت وكام سه‌ربه‌خۆیی ده‌وێت\t19/06/2017 kurdipostgroupلێدوانێک بنووسە\tنه‌وزاد ئه‌سعه‌د\nره‌نگه له ئێستادا و باس كردن له‌ده‌وڵه‌تی سه‌ربه‌خۆی كوردستان وپێك هێنانی قه‌واره‌ی سه‌ربه‌خۆ و ئه‌نجامدانی ریفراندۆم گه‌لێك كێشه و قه‌یرانی مه‌ترسیدار بۆگه‌لی كوردستان بخولقێنێت وتائه‌و راده‌یه‌ش كاریگه‌ری بكاته سه‌رئه‌م ده‌سكه‌وتانه‌ی كه‌له‌ماوه‌ی رابوردودا به‌ده‌ست هاتون، چونكه ئێمه‌ی كوردو هه‌لكه‌وته‌ی جوگرافی كوردستان كارێكی وه‌های كردوه هه‌میشه دوژمنانی سه‌ربه‌خۆیمان وده‌وڵه‌ته دراوسێیه‌كانمان به‌تایبه‌تی ئه‌وانه‌یان كه‌هه‌ریه‌كه‌و به‌شێك له‌كوردستانی به‌سه‌ردا دابه‌ش كراوه هه‌رگیز رێگه‌نه‌ده‌ن كه‌كورد ببێته‌خاوه‌نی ده‌وڵه‌تی خۆیی وبه‌رژه‌وه‌ندی ئه‌وان بخاته‌ژێر مه‌ترسیه‌وه به‌تایبه‌تی له‌وروه‌وه‌ی كه‌گه‌رباشوری كوردستان سه‌ربه‌خۆبێت وریفراندۆم به‌به‌ڵێ ده‌نگ بهێنێت رێگه‌خۆشكه‌رده‌بێت بۆپارچه‌كانی تریش كه‌داوای مافی خۆیان بكه‌ن وئه‌وده‌وڵه‌تانه‌بكه‌ونه‌ژێركاریگه‌ری شڵه‌ژانی سیاسی وده‌یان گرفتی تری ئابوری وسیاسی رویان لێ بكات.\nله‌سه‌رو هه‌مو ئه‌مانه‌وه‌ی كه‌باسمان كرد دیاره كۆمه‌ڵگای نێوده‌وڵه‌تیش له‌نێوان چه‌ندین رای جیاوازداماون هه‌یانه بێده‌نگی هه‌ڵبژاردوه وهه‌شه ناره‌زایه‌تی ده‌ربریوه و به‌پێچه‌وانه شه‌وه‌هه‌ندێ وڵات پشتگیری سه‌ربه‌خۆیی كوردستان ده‌كه‌ن.\nكه‌بێگومان چه‌ندپشتیوانی زۆربێت ئه‌وه‌نده له‌به‌رژه‌وه‌ندی گه‌لی كوردستانه، بێگومان پێچه‌وانه‌كه‌شی راسته.ئه‌م فاكته‌رانه‌ی كه‌باسم كردفاكته‌ری ده‌ره‌كین وگه‌ربمانه‌وێت تاراده‌یه‌ك ده‌توانین به‌خوێندنه‌وه‌ی ئه‌م سینارێۆیانه هه‌ندێ ده‌سكه‌وتی گرنگ به‌ده‌ست بهێنین وبه‌رچاومان رون بێت چۆن بریاربده‌ین وپشتیوانی په‌یدابكه‌ین ودژه‌كانیش تێبگه‌یه‌نین كه‌نیه‌تمان پاكه‌وده‌مانه‌وێت دۆستێكی بێ زیان ودراوسێیه‌كی باش بین بۆیان.به‌لام ه‌داخه‌وه‌ئێمه‌له‌ئێستاداوله‌م كاته‌هه‌ستیاروپڕ له‌گۆرانكاریه‌ی له‌كوردستان وعێراق وناوچه‌كه‌وجیهانیش به‌رێوه‌یه‌هیچ ئاماده‌كاریه‌كمان نه‌كردوه‌ونه‌ك هه‌رئه‌وه‌ش ماڵێكی پرله‌ئاژاوه‌وقه‌یرانمان هه‌یه‌وئه‌م گرفتانه‌ش شۆربونه‌ته‌وه‌بۆنێوهه‌موتاكه‌كانی كۆمه‌لگه‌وقه‌یران له‌دوای قه‌یران له‌كوردستان ده‌خولقێنرێت له‌لایه‌ن لایه‌نه‌سیاسیه‌كانه‌وه‌هیچ یه‌كێك له‌ولایه‌نانه‌ئاماده‌ی ئه‌وه‌نین له‌سه‌رمێزی گفتوگۆدابنیشن وكێشه‌وقه‌یرانه‌كان چاره‌سه‌ربكه‌ن بۆئه‌وه‌ی هیچ نه‌بێت كه‌مێك ئاسوده‌ی بۆگه‌له‌كه‌مان بگه‌رێننه‌وه.بۆیه‌له‌ئێستاداپێویسته‌سه‌رجه‌م لایه‌نه‌كوردستانیه‌كان به‌علمانی وئیسلامیه‌وه‌به‌چه‌پ وراست ونه‌ته‌وه‌یه‌وه‌ده‌ست له‌ناوده‌ستی یه‌ك نێن وهه‌نگاوبه‌ره‌وچاره‌سه‌ركردنی كێشه‌كانی نێوان خۆیان بهێنن وه‌ك كاراكردنه‌وه‌ی په‌رله‌مان وئه‌كتیف كردنه‌وه‌ی حكومه‌ت كه‌حكومه‌تی هاوڵاتی بێت وخزمه‌ت گوزاری پێشكه‌ش بكات وقه‌یرانی ئابوری ودرایی وموچه‌چاره‌سه‌ربكرێت وماف بۆماف خوراوان بگێرنه‌وه‌وهه‌مواری یاسای بۆئه‌وه‌ی هه‌موان پێكه‌وه‌به‌ره‌وپێشه‌وه‌بچین وئازادی وسه‌ربه‌خۆیی رابگه‌یه‌نین گه‌روانه‌بێت نه‌ریفراندۆم ونه‌سه‌ربه‌خۆیی ونه‌ده‌وڵه‌تیشمان به‌وشێوه‌یه‌ده‌بێت كه‌ده‌مانه‌وێت وقوربانی زۆروزه‌وه‌ندمان بۆبه‌خشیوه..\nThe post كورد كام ده‌وڵه‌ت وكام سه‌ربه‌خۆیی ده‌وێت appeared first on ئاگاپرێس | Aga Press.\nكورد كام ده‌وڵه‌ت وكام سه‌ربه‌خۆیی ده‌وێت\tڕێدۆزیی بابەت\nبابه‌تی پێشووگۆڕان سکاڵا لەسەر بارزانی تۆمار دەکاتبابه‌تی داهاتووشارەوانی بڕیاریدا.. پێدانی جەژنانە بە کارمەندانی ژینگەپارێز قەدەغە کرا وه‌ڵامدانه‌وه هەڵوەشاندنەوەی وەڵام\tEnter your comment here...


كۆمه‌ڵ: هه‌رچی زووه سیسته‌مه‌ی پاشه‌كه‌وتی موچه لاببرێت و بژێوی خه‌ڵك چاكبكرێت\nهەواڵی / 11/8/2017 352 جار بینراوە\nپێویسته بارودۆخی په‌رله‌مان ئاسایی بكرێته‌وه\nكۆمه‌ڵی ئیسلامی له‌شاری هه‌ولێر كۆبوونه‌وه‌ی گشتی ئه‌نجام ده‌دات\nكۆمه‌ڵی ئیسلامی له‌شاری هه‌ولێر كۆبوونه‌وه‌ی گشتی ئه‌نجام ده‌دات و دواتریش راگه‌یه‌نراوێك بڵاوده‌كاته‌وه‌و رایده‌گه‌ێنێت، پێویسته بارودۆخی په‌رله‌مان ئاسایی بكرێته‌وه و، هه‌موو ئه‌و ده‌سه‌ڵاتانه‌ی كه هه‌یبووه له كاری یاسادانان و چاودێری موماره‌سه‌ی بكات .\nكۆمه‌ڵی ئیسلامی ده‌شڵێت: چاككردنی بژێوی و گوزه‌رانی خه‌ڵكی به ئه‌وله‌ویه‌تی كاری خۆی ده‌زانێ و ،به‌پێویستی ده‌زانێت هه‌رچی زووه سیسته‌مه‌ی پاشه‌كه‌وتی موچه لاببرێت و بژێوی خه‌ڵك چاكبكرێت .\nڕاگه‌یه‌نراوی كۆبوونه‌وه‌ی گشتی و ئه‌نجومه‌نی سه‌ركردایه‌تی كۆمه‌ڵی ئیسلامی\nرۆژی پێنج شه‌ممه 10-8-2017 به‌سه‌رپه‌رشتی مامۆستا عه‌لی باپیر ،كۆمه‌ڵی ئیسلامی كۆبوونه‌وه‌ی گشتی گرێدا، پاشان ئه‌نجومه‌نی سه‌ركردایه‌تی كۆبوویه‌وه ،له هه‌ردوو كۆبوونه‌وه‌كه‌دا كۆمه‌ڵێك پرس و بابه‌ت قسه‌و باسیان له‌باره‌وه‌كرا و ،به‌له‌به‌رچاوگرتنی پێشهات و ئه‌گه‌ره‌كان بڕیاری پێویست له باره‌یانه‌وه ده‌ركران .\nله‌باره‌ی هه‌وڵه‌كان بۆ كاراكردنه‌وه‌ی په‌رله‌مان و ده‌ربازبوون له‌و قه‌یرانه سیاسیه‌ی هه‌رێمی كوردستانی تێكه‌وتووه ، ئه‌نجومه‌نی سه‌ركرادیه‌تی و كۆبوونه‌وه‌ی گشتی پێیان وایه پێویسته بارودۆخی په‌رله‌مان ئاسایی بكرێته‌وه و، هه‌موو ئه‌و ده‌سه‌ڵاتانه‌ی كه هه‌یبووه له كاری یاسادانان و چاودێری موماره‌سه‌ی بكات .\nكۆمه‌ڵی ئیسلامی چاككردنی بژێوی و گوزه‌رانی خه‌ڵكی به ئه‌وله‌ویه‌تی كاری خۆی ده‌زانێ و ،به‌پێویستی ده‌زانێت هه‌رچی زووه سیسته‌مه‌ی پاشه‌كه‌وتی موچه لاببرێت ،و بژێوی خه‌ڵك چاكبكرێت .\nله پاش كاراكردنه‌وه‌ی په‌رله‌مان پرسی ریفراندۆم وه‌ك هه‌رپرسێكی گرینگ و چاره‌نووساز له‌و دامه‌زراوه یاسایی و شه‌رعیه تاوتوێ بكرێت و، بریاری له باره‌وه‌بدرێت .\nكۆبوونه‌وه به پێویستی زانیی هه‌ڵبژاردنه‌كان له كاتی خۆیدا ئه‌نجامبدرێت و، له ئێستاوه زه‌مینه‌سازی گونجاوی بۆ بكرێت و، هیچ جۆره به‌ربه‌ستێك نه‌بێته پاساو بۆ دواخستن یان ئه‌نجامنه‌دانی ئه‌و پرۆسه نیشتمانیه .\nتایبه‌ت به پرۆژه‌ی كاری ئیسلامی كۆبوونه‌وه‌كه ئه‌وه‌ی دووپات كرده‌وه كه كۆمه‌ڵی ئیسلامی به‌رده‌وام به‌ته‌نگ كار و پرۆژه‌ی هاوبه‌شی ئیسلامی یه‌وه‌یه و ، به په‌رۆشی گه‌شه‌پێدان به‌ره‌وپێش بردنیه‌تی .\nوه‌ك كاری حیزبی و رێكخراوه‌یش كه به‌پێی په‌یره‌وی ناوه‌خۆی كۆمه‌ڵی ئیسلامی كه پێویسته له نێوان دوو كۆنگره كۆنفرانسی ئاسایی ببه‌سترێت .\nئه‌نجومه‌نی سه‌ركردایه‌تی كۆمه‌ڵی ئیسلامی بریاریدا گرێدانی كۆنفرانس له كاتێكدا ئه‌نجامبدرێت، كه بارودۆخی هه‌رێمی كوردستان ئاسای بێته‌وه و ،بارودۆخی له‌بار هه‌ركات ره‌خسا ئه‌و كات كۆنفرانسی كۆمه‌ڵی ئیسلامی ببه‌سترێت .


پەرلەمانتارێكی گۆڕان: بەرپرسانی هەرێم جێگایەك نامێنێتەوە بۆدانیشتنتان\nلەبارەی خۆپیشاندانەكانی ناوەڕاست و باشووری عیراق غالب محەمەد پەرلەمانتاری فراكسیۆنی گۆڕان لەپەرلەمانی عیراق دەڵێت "ڕۆژێك دێت توڕەی خەڵك لەبەرامبەر گەندەڵی و زوڵمی بەناوسەركردەكانی هەرێم بەبێ سەركردە و حیزب بێتە ئاراوە، ئەوكات جێگایەك نامێنێتەوە بۆدانیشتنتان و موڵك و ماڵتان دەبێت بەهی هاوڵاتیان ،چونكە ئەوەی هەتانە ماڵی ئەم میلەتەیە نەك خۆتان.\nد.غالب محەمەد پەرلەمانتاری فراكسیۆنی گۆڕان لەپەرلەمانی عیراق لەئەكاونتی هۆی لەتۆڕی كۆمەلایەتی فیس بووك نووسییویەتی "سەبارەت بەخۆپیشاندانەكانی عێراق و دروست بونی ئەو وەزعەی ئێستا بەندە بڕیام دا بەهۆی ئەو توندو تیژیانەی كە بەرامبەر خۆپیشاندەران دەكرێت وەك ڕێزێك بۆ قوربانیان بەشداری كۆبونەوەی سبەینێی ئەنجومەنی نوێنەران نەكەم، پێم وایە هیچ كەسێك بەزگی تێرو ژیانی خۆشەوە نایەتە سەر شەقام و ژیانی خۆی بخاتە مەترسیەوە وەك ئەوەی ئێستا لەعێراق دا دەگوزەرێت".\nپەرلەمانتارەكەی گۆڕان هۆشداریش دەداتە بەرپرسانی هەرێم و دەڵێت " ڕۆژێك دێت توڕەی خەڵك لەبەرامبەر گەندەڵی و زوڵمی بەناوسەركردەكانی هەرێم بەبێ سەركردە و حیزب بێتە ئاراوە، ئەوكات جێگایەك نامێنێتەوە بۆدانیشتنتان و موڵك و ماڵتان دەبێت بەهی هاوڵاتیان ،چونكە ئەوەی هەتانە ماڵی ئەم میلەتەیە نەك خۆتان.\nئەمەش دەقی نووسینەكەیە:\nبەناوی خوای باڵادەست\nسەبارەت بەخۆپیشاندانەكانی عێراق و دروست بونی ئەو وەزعەی ئێستا بەندە بڕیام دا بەهۆی ئەو توندو تیژیانەی كە بەرامبەر خۆپیشاندەران دەكرێت وەك ڕێزێك بۆ قوربانیان بەشداری كۆبونەوەی سبەینێی ئەنجومەنی نوێنەران نەكەم، پێم وایە هیچ كەسێك بەزگی تێرو ژیانی خۆشەوە نایەتە سەر شەقام و ژیانی خۆی بخاتە مەترسیەوە وەك ئەوەی ئێستا لەعێراق دا دەگوزەرێت، ئەوانەی كەئێستا خۆپیشان دان دەكەن دوای مافەسەرەتاییەكانیان دەكەن وەك كارەباو ئاو دامەزراندن و ئاسایش، بۆیە دەبێت هەمولایەك پشتیوانی داواكانیان بكات ئەمنیەتی خۆپیشاندەران بپارێزرێت نەك بەشێوەی توندو تژی و فیشەك وەڵامیان بدرێتەوە وەك ئەوەی ئێستا دەگوزەرێت، بەداخەوە پێش ئەوەی دۆخەكە بەم شێوەی لێبێت، ئەبوایە هەرسێ سەرۆكایەتیەكەی عێراق لەپێناو بەرژەوەندی گەل دەستیان لەپۆستەكانیان بكێشایەتەوەو داوای دروستكردنی حكومەتێكی انتیقالی و كۆمسیۆنێكی نەزیهـیان بكردایە دور لەدەستێوەردانی حیزبی و هێزی چەكداری، بۆئەوەی هاوڵاتیان نوێنەری ڕاستەقینەی خۆیان هەڵبژێرن نەك فلاش میمۆری بەشێك لەنوێنەرەكان هەڵبژێرێت!\nجێگای سەر سوڕمانە بەرپرسانی باڵای هەرێم ئێستا بەیاننامە لەسەردۆخی عێراق دەردەكەن بەناڕاستەوخۆ دژی خۆپیشاندەرانن، دەبێت ئەوەبزانن لەپاش ڕوخانی ڕژێمی (بەعس)ەوە، شەریكی حەقیقی بون لەحكومەتی عێراقداو هەرێمی كوردستانیان بەتەواوی بەدەستەوەبو، بەڵام بەرپرسانی كورد لەبەغداد نەسودیان بۆ هاوڵاتیانی عێراق بو، نەسودیشیان بۆهاوڵاتیانی هەرێم بوە، ئەمەلەكاتێكدایە هەندێك لە بەرپرسانی هەرێم لەبەغداد دەركران لەسەر گەندەڵی وەكو وەزیری دارای پێشوی عێراق، لێرەوە ئەوەمان بۆڕوندەبێتەوە كەبەرپرسانی هەرێم لەیەك خاڵدا كۆكن لەگەڵ بەرپرسانی بەغداد ئەویش "گەندەڵییە"\nهەركاتێك هەرلایەك لەهەولێر و بەغداد بكەوێتە مەترسیەوە ئەوا لاكەی تر پشتی دەگرێت وەك ئێستا !\nگرنگە بەرپرسانی هەرێم لەبری بەیاننامە دۆخ و ژیان و موچەی خەڵكی هەرێم باش بكەن، چونكە ئەوەی لەپارێزگاكانی عێراق دەگوزەرێت ڕۆژێك دێت لەهەرێمیش یەخەی ئەم گەندەڵانە بگرێت گەرچی تائێستا بەهۆی نەبونی ئۆپۆزسیۆنێكی حەقیقی و سەركردەیەكی گەل ویست و خۆنەویست نەكراوە، بەڵام ڕۆژێك دێت توڕەی خەڵك لەبەرامبەر گەندەڵی و زوڵمی بەناوسەركردەكانی هەرێم بەبێ سەركردە و حیزب بێتە ئاراوە، ئەوكات جێگایەك نامێنێتەوە بۆدانیشتنتان و موڵك و ماڵتان دەبێت بەهی هاوڵاتیان چونكە ئەوەی هەتانە ماڵی ئەم میلەتەیە نەك خۆتان!


ڕاوێژکاری به‌شار ئه‌سه‌د: به هه‌موو هێزێکه‌وه شه‌ڕ ده‌که‌ین و له سه‌ره‌تای سه‌رکه‌وتنه‌کانین - جام کوردی | JAMEKURDI\nڕاوێژکاری به‌شار ئه‌سه‌د: به هه‌موو هێزێکه‌وه شه‌ڕ ده‌که‌ین و له سه‌ره‌تای سه‌رکه‌وتنه‌کانین\nبسینه شه‌عبان ڕاوێژکاری میدیایی و سیاسی به‌شار ئه‌سه‌د سه‌رۆک کۆماری سوریا به جه‌خت کردنه‌وه له سه‌ر ئه‌وه‌ی که له سه‌ره‌تای سه‌رکه‌وتنه‌کانین به‌رامبه‌ر به تیرۆریسته چه‌کداره‌کان، وتی: دیمه‌شق به هه‌موو هێز و تواناوه به‌رامبه‌ر به تیرۆریزم شه‌ڕ ده‌کات.\nبه پێی ڕاپۆرتی جام کوردی، ناوبراو له وتووێژی له گه‌ڵ به‌رنامه‌ی “بین قوسین” له که‌ناڵی المناری لۆبنان، ڕایگه‌یاند: بڕیاره‌که‌ی ئه‌نجومه‌نی هاریکاری که‌نداوی فارس سه‌باره‌ت به تیرۆریست ناساندنی حیزبووڵای لۆبنان له به‌رژه‌وه‌ندی به‌ره‌ی خۆڕاگری ته‌واو بوو، له به‌ر ئه‌وه‌ی که ڕوون بووه‌ته‌وه که ئه‌ندامانی ئه‌م ئه‌نجومه‌نه له کوێ وه‌ستاون.\nڕاوێژکاری میدیایی به‌شار ئه‌سه‌د ڕوونیکرده‌وه: کێشه‌کانی ناوچه‌که و ته‌نانه‌ت نێوده‌وڵه‌تیش، قه‌یرانی سوریای کردووه‌ته سه‌کۆیه‌ک بۆ گۆڕانکارییه جیهانی و نێوده‌وڵه‌تییه‌کان.\nناوبراو له درێژه‌دا وتی: دیمه‌شق له کۆبوونه‌وه‌ی ژنێڤ 2 له سه‌ره‌تای ساڵی 2014 به‌رده‌وام پلانی چاره‌سه‌ربوونی قه‌یرانی سوریای هه‌بووه که به به‌ره‌نگاربوونه‌وه‌ی تیرۆر ده‌ست پێ ده‌کات.\nشه‌عبان جه‌ختی کرده‌وه: بۆ سوریا شکست و له‌ناوچوونی تیرۆر و گه‌ڕانه‌وه‌ی ئاسایش و سه‌قامگیری و یه‌کپارچه‌یی خاکی وڵات و پووچه‌ڵ کردنه‌وه‌ی سه‌رجه‌م پیلان و گوشاره نێوده‌وڵه‌تییه‌کان گرنگه.\nڕاوێژکاری سه‌رۆک کۆماری سوریا وتی: به‌داخه‌وه هه‌ندێک له میدیاکان چوونه‌ته به‌ره‌ی دوژمنانی گه‌لانی عه‌ره‌بی وه‌ک سوریا و فه‌ڵه‌ستین و به‌م هۆیه‌شه‌وه هه‌ندێک هه‌واڵ و ڕاپۆرت ده‌بیسین که له گه‌ڵ جیهانی ڕاستییه‌کان جیاوازی زۆریان هه‌یه.\nناوبراو به ئاماژه به‌وه‌ی که گۆڕانکارییه‌کانی ئه‌م دواییه‌ی هه‌ڵوێست و لێدوانی ئستفان دی میستوورا نوێنه‌ری نه‌ته‌وه یه‌کگرتووه‌کان بۆ کاروباری سوریا به هۆی سه‌رکه‌وتنه مه‌یدانییه‌کانی سوپای ئه‌سه‌د بووه، وتی: به‌م هۆیه‌شه‌وه عادڵ جوبه‌یر وه‌زیری ده‌ره‌وه‌ی عه‌ره‌بستان و که‌سانی وه‌ک ناوبراو تووڕه‌بوونی خۆیان نه‌شاردووه‌ته‌وه و پیلانی نوێ داده‌ڕێژن.\nبسینه شه‌عبان وتی که نزیکبوونه‌وه‌ی ئه‌مریکا و ڕووسیا له دۆسیه‌ی سوریا هۆکارێکی گرنگه که کاریگه‌رییه‌کانی له هه‌ڵوێست و تێڕوانینی نێردراوی تایبه‌تی نه‌ته‌وه یه‌کگرتووه‌کان سه‌باره‌ت به سوریا به‌دی ده‌کرێت.\nڕاوێژکاری میدیایی سه‌رۆک کۆماری سوریا جه‌ختی کرده‌وه: له به‌ره‌نگاربوونه‌وه‌ی تیرۆر، گه‌لی سوریا و هاوپه‌یمانه‌کانی ئێمه خۆڕاگرییان نواندووه و ئێمه به‌رده‌وام ده‌بین تا گه‌یشتن به سه‌رکه‌وتنی کۆتایی و له ئێستادا له سه‌ره‌تای ئه‌م قۆناغه‌داین.\nیه‌کێتی عه‌ره‌ب له گه‌ڵ عه‌ره‌بستان هاوده‌نگ نییه: هه‌نگاوه‌که‌ی ئه‌نجومه‌نی هاریکاری و به‌رژه‌وه‌ندیخوازی ئیسرائیل\nئه‌زموونی به ناوخۆیی کردنی ڕێکه‌وتنی ناوه‌کی